Euzkadi’ko Gudontzidiaren Laguntza’ko Ontzitaldea (1936-37)\n2022ko ekainaren 27a\nITSAS FUSILARIEN 3. BATAILOIA (1941-42)\nEuskal Itsas Polizia\nEuskal marinelak Armada Errepublikarrean\nEuzkadiko Gudontzidia eta Bilboko blokeoa 1937ko aldizkari ilustratuetan\nEuskal itsasgizonak Bigarren Mundu Gerran\nBeste itsas armada lagungarri batzuk historian (1860-2010)\nPardo San Gil, Juan: Euzkadiko Gudontzidia. La Marina de Guerra Auxiliar de Euzkadi(1936-39)\nAgirre lehendakaria 1940ko maiatzean desagertzeak eta alemaniarrek Frantzia inbaditu ondoren haren sailburuak klandestinitatera pasatzeak hankaz gora utzi zuen Euzko Jaurlaritzaren makineria administratiboa. Gobernuaren kanpo Delegazioek bakarrik jarraitu zuten funtzionatzen. Lehendakariaren eta haren sailburuen desagerpenak sortutako ordezkaritza hutsunearen aurrean, Ingalaterran zegoen EBBeko buruzagi talde batek, Errepublikako ministro ohi eta EAJko diputatu Manuel Irujok eta Londreseko delegatu Lizasok erabaki zuten erakunde bat sortzea, behin-behingoz hutsune hura bete eta Gobernu lanak beregain har zitzan. Erakundea 1940ko uztailaren 11n eratu zen, "Consejo Nacional de Euzkadi-Euzkadi'ko Batzar Nagusia" izenez.\nBatzar Nagusiak lankidetza eskaini zion Gobernu britainiarrari, baina ez zuen espero izandako harrera izan. Gerraren gorabeherek, une hartan, britainiarren jarrera Franco ez erasotzea izatea ekarri zuten. Ingalaterrak, nazismoari aurre egiten zioten “mendebaldeko demokrazien” azken gotorleku bilakatua, ez zuen etsai gehiagorik nahi, eta kosta ahala kosta saihestu nahi zuen Francok gerran sartu eta Gibraltar base estrategikoari erasotzea. Euskal arazo nazionalaren aintzatespena ekar lezakeen edozein ekintzak Francoren erantzun oldarkorra eragin baitzezakeen.\nBritainiarrek iradokita, Batzar Nagusiak harremanak hasi zituen Frantzia Librearekin, eta laster konturatu zen frantsesek ere interesa zutela harreman estuagoak izaten. Lankidetza akordio batera iritsi arte sei hilabetez jardun zuten solastatzen. Azkenik, ituna 1941eko maiatzaren 17an sinatu zen. Hiru ziren alderdi garrantzitsuenak: euskal boluntarioak Frantziar Indar Libreetako unitate batean sartzea, elkarlana ekonomian eta merkataritzan, eta Euskal Informazio Zerbitzuek frantziarrekin lankidetzan aritzea.\nEUSKAL UNITATE MILITARRAREN SORRERA\nHasieratik Gobernu britainiarrak ez zuen Ituna begi onez ikusi, eta frantziarrei eskatu zien ezkutuan gordetzeko eta haren gauzatzea behin-behingoz bertan behera uzteko. Alabaina, Euzkadiko Batzar Nagusia hura abiarazten saiatu zen, mugapen haiek gorabehera. Ekainaren 11n Manuel Irujok telegrama bat igorri zion De Gaulleri Frantziar Indar Libreen barruan euskal unitate militar bat sortzea proposatuz. Ideia Armadako Estatu Nagusi-buruarengana iritsi zen, baina ez zuen aldeko harrerarik izan. Orduan Itsas Armadari igorri zitzaion proposamena. Orduko hartan Frantziar Itsas Indar Libreetako (FIIL/FNFL) komandante Muselier amiralordearen harrera oso positiboa izan zen. Gerora, ideiaren bultzatzaile nagusietako bat bihurtu zen Muselier.\nErrekrutatzea diskrezio handiz egin behar zen. Uztailaren 24an, FNFLetako Estatu Nagusi-buru Moret itsasontzi kapitainak harremanak hasi zituen beren zerbitzuak Euzkadiko Batzar Nagusiari eskainitako ofizialekin; haietako batzuk euskal jatorrikoak ziren, beste batzuk antinegrinistak, eta Errepublikako ministro ohi Manuel Irujorengan lotura bat ikusten zutenak legaltasun errepublikanoarekin. Irailaren 10ean Moretek unitate berriko ofizialen zerrenda igorri zion Lizasori. Hurrengo egunean sortu zen FNFLetako Itsas Fusilarien 3. Batailoia.\nAukeratutako ofizialak FNFLetan sartzen ziren Armada errepublikarrean zeukaten baino bat edo bi maila apalago. Ofizialen taldea honela geratu zen eratuta:\nServando Marenco Reja korbeta kapitaina, Itsas Fusilarien 3. Batailoiaren burua.\nJuan de Arce Mayora korbeta kapitaina, Errekrutatze Batzordeburua.\nAngel de Agirretxe Goikoetxea 1. klaseko medikua, Itsas Fusilarien 3. Batailoiaren mediku nagusia.\nJosé Mª Abizanda Ballabriga 1. klaseko entseinaria.\nAntonio González García 1. klaseko entseinaria.\nJuan de Basabe Arrazola 2. klaseko entseinaria.\nServando Marenco Delgado ofizialgaia.\nGainera, ofizial bitartekari izendatu zuten Philip Kieffer 1. klaseko entseinaria, Itsas Armadako komandoak sortuko zituena, ingelesa eta espainiera bazekiena. Gerora gaineratuko ziren Antonio Gamarra Calvo administrazio ofiziala, 1941eko azaroan, Errekrutatze Batzordekide bihurtu zena; Rosendo Piñeiroa Plaza itsasontzi tenientea 1942ko urtarrilean, eta Julian Hickman Urrutia eta Antonio Vera 1. klaseko entseinariak geroxeago.\nOficiales del 3er. BFM durante un curso de armas ligeras en Browndown, desarrollado del 30 de septiembre al 18 de octubre de 1941. En 1ª fila sentados: capitán de corbeta Servando Marenco, capitán Ries, mayor West, oficial de enlace Philip Kieffer y médico de 1ª Angel Agirretxe. En 2ª fila, de pie: sargento instructor Blandford, alférez de navío de 1ª José María de Ballabriga, aspirante Servando Marenco alférez de navío de 1ª Antonio González, sargento instructor Guttridge.\nAldi berean, Moretek Lizasori bidali zion Batailoiaren Araudia. Bertan xedatzen zen aginte hizkuntza frantsesa izango zela; Batailoi barruan espainieraz mintzatuko zen, eta euskaldunek osatutako sekzioetan aginduak euskaraz eman zitezkeen. Boluntarioak errekrutatzea edo unitatearen ospea bultzatzen lagun zezaketen bandera eta ezaugarri bereziak erabiltzea ere baimentzen zuen.\nOfizial guztiek zeukaten Gerra Zibilean bereganatutako gaikuntza, eta nahikoa zen heziketa osagarri bat hartzea Aliatuen molde eta metodoetara egokitu eta haiek ezagutzeko. Hurrengo hilabeteetan arma arinen ikastaroak eta lehorreratze operazioak egin zituzten. Bien bitartean, Camberleyko Batailoiaren kuartelera iritsi ziren lehen boluntarioak. Denak latinamerikarrak ziren, batzuk euskal jatorrizkoak, beste batzuk frantziar kultur tradizioko familiakoak, eta beste batzuk, besterik gabe, kausa aliatuaren aldekoak ziren, bere hizkuntza mintzatzen zen unitate batean zerbitzatzea nahiago zutenak. Boluntarioak beren herrialdeetan Frantzia Librek zeuzkan bulegoetan ematen zuten izena, edo Frantziar Indar Libreen barruko beste zerbitzuetatik zetozen. Azkenean Batailoia osatu zuten euskal jatorriko edo jatorri espainiarreko ofizialek eta latinamerikar jatorriko soldaduek.\nPrestakuntza ikastaroak amaitu ondoren, bi Marenco-tarrak, aita-semea, egiteko berezi batean bidali zituzten Brazzavillera. Alemaniarren jarduerak zelatatu behar zituzten Gineako espainiar jabegoetan. Koloniako euskaldunekin harremanetan jarri behar zuten informazioa biltzeko eta beren helburuetarako erabil zitezkeen aliatuen aldekoen zerrenda bat prestatzeko. Zuzeneko ekintza militar bat baztertuta geratzen zen, Espainia gerran sartu ezean. Baina ofizialak denbora asko eman zuten Brazzavillera iristen eta ia ez zuten astirik izan egitekoa gauzatzeko, 1942an Batailoia desegin eta itzuli behar izan baitzuten.\nMarenco Afrikara abiatzean, Arce korbeta kapitainak ordeztu zuen Batailoiaren buruan. 1942ko urtarrilean lehen konpainia eratu zen, Piñeiroa itsasontzi tenientearen agindupean, eta otsailaren 14an Moret itsasontzi kapitainak ikuskatu zuen. Ekitaldi berean Moretek Batailoiaren intsignia berria entregatu zien boluntarioei. Erabili zuten lehen intsignia ikurrin txiki bat zen, bularreko ezkerraldean kokatua. Behin betikoak gurutze zuri bat erreproduzitzen zuen atzealde gorri baten gainean, eta haren gainean Gernikako haritza, ikurrinaren koloreak konbinatuz, eta Nafarroako kateek multzoa inguratzen. Oraingoan bularraren eskuin aldean kokatu zen, FNFLkoen uniformetan Lorenako gurutzeak okupatzen zuen lekuan.\nBaina Batailoiari denbora gutxi geratzen zitzaion, britainiarren aurkakotasuna zela-eta. Ofizialki, Itsas Fusilarien 3. Batailoia FNFLn trebatzen zen unitate bat zen, besterik ez. Foreign Officek ez zion euskal izaera ezagutu hilabete batzuk pasatu arte. Jakin zuenean galarazi egin zuen Errekrutatze Batzordea Amerikara aldatzea edo telegrafozko aginduak bidaltzea han eratu zedin. De Gaullek berak, Lizasorekin urtarrilaren 6an izan zuen bilera batean, jakinarazi zizkion ingelesak euskal unitateari jartzen ari zitzaizkion trabak.\nEta aurkakotasuna ez zetorren soilik alde britainiarretik. De Gaulle jeneralaren Estatu nagusiak berak ere, eskuindar ofizialek osatzen baitzuten, espainieraz mintzatzen ziren soldadu haiengan pertsona subertsibo talde bat baino ez zuen ikusten. Beraz, ahal zuen guztia egin zuen errekrutatzea galarazteko. Batailoian sartzea eskatu zuten Latinamerikako zenbait boluntario Afrikara zihoazen tropetan sartu zituzten, haien eskakizunari erantzun gabe. Oztopo horien guztien emaitza izan zen unitateak ez zuela inoiz izan 80 gizon baino gehiago.\nDesfile de la 1ª compañía del 3er. BFM en Camberley (14-2-42). Al frente marcha el alférez de navío José Mª de Ballabriga y al costado el alférez de navío Antonio González.\nGainera, Frantzia Librearen barruan beste gauza bat gertatu zen, Batailoiaren etorkizunean eragina izango zuena. 1940tik aurrera De Gaulleren eta Muselierren arteko harremanak gaiztotzen zituzten desberdintasunen ondorioz, De Gaullek kendu egin zuen Muselier FNFLren agintetik 1942ko martxoaren 4an, eta haren ordez Auboyneau kontra-amirala ezarri. Erreleboak tentsio handiak eragin zituen FNFLren barruan, eta marinelen artean greba saioak, protestak eta dimisioak izan ziren. Azkenean Auboyneauk agintea hartu zuen apirilaren 20an, eta Muselierrek maiatzaren 15ean iragarri zion De Gaulleri beren arteko elkarlana bukatu zela.\nMuselier joan zenean, harekin batera joan zen Batailoiaren babesle nagusia. Maiatzaren 23an Auboyneau amiralak Itsas Fusilarien 3. Batailoia desegiteko agindua sinatu zuen. Desegitea Frantziar Batzorde Nazionalak erabaki zuen, arrazoia izanik “britainiar gobernuak hartutako jarrera, eragozpenak ikusten baititu bere lurraldean, etiketa frantses pean, nazionalitate ez-frantseseko gizonek osatutako nolabaiteko tamainako indar multzo bat eratzea baimentzeko, eta gertatzen ari den errekrutatzearen printzipioaren aurka Churchill-De Gaulle itunak argudiatzen ditu". Agindu berean hiru aukera ematen zitzaizkien boluntarioei: Atzerritar Legioa, Ekialdeko Itsas Fusilarien Batailoia edo desmobilizazioa.\nBoluntarioek Agirre lehendakariak erabakia har zezan utzi zuten, Euzko Jaurlaritzaren zuzendaritza ostera hartua baitzen. Hark nahi zutena egiteko esan zien: ofizial gehienek eta zenbait soldaduk Frantziako Indar Libreetan jarraitzea erabaki zuten, eta gainerakoek desmobilizazioa aukeratu zuten. Desegitea gertatu baino lehen, De Gaulle jenerala buru izan zen Piñeiroa konpainiaren hotsandiko desfile batean, eta amaitzean honako hau esan zuen, hitzez hitz: "Unitatearen desegitea nire borondatearen aurka agindu behar izan dut. Motibo diplomatikoek hala eskatu dute. Ni ez nago nire herrialdean. Frantzian egon bagina, ez zen sekula halakorik aginduko". Solasaldi pribatu batean, gainera, esan zuen Albako Dukeak, Francoren enbaxadorea Londresen, kexu bat aurkeztu zuela Foreign Officeren aurrean, eta horregatik eskatu zuela euskal unitatearen desegitea.\nFrantzia 1944an askatua izan ondoren, britainiar Gobernuak aplikazioen etetea jakinarazi zien bai frantziar Gobernuari bai euskal Delegazioari, eta euskal-frantses Itunaren sekretua indargabe geratzen zirela Britainia Handiari zegokionez. Keinu hark ez zuen inolako eraginik izan, Ituna sorrarazi zuen egoera oso aldatu zelako. Eta Itsas Fusilarien 3. Batailoiak irekitako bidea Gernika Batailoiak jarraitu zuen.\nItsas armaden zerrendara itzuli\n2008 Kultura, Gazteria eta Kirol Departamentua - Gipuzkoako Foru Aldundia


2019ko Euroligako Lauko Finala Gasteizen jokatuko da | Kirola | Berria\n2019ko Euroligako Lauko Finala Gasteizen jokatuko da\nSaski Baskoniaren ibilbide luzea saritu nahi izan du Euroligak, taldearen sorreraren 60. urteurrenean.\nBuesa Arenako harmailak, goraino beteta. Raul Bogao / Argazki Press\nJosean Kerejetaren kirol amets handienetako bat errealitate izango da heldu den urtean. 2019ko Euroligaren Lauko Finala Gasteizen jokatuko da. Urteak dira Kerejeta Euroligako bulegoetan lanean ibili dela hori lortzeko, eta Buesa Arena 15.000 eserlekutara handitu zutenetik urtez urte izan da Europako saskibaloiaren ekitaldi handiena hartzeko hautagai.\nBaskoniak gaur goizean eman du aukeraketaren berri. Taldeak 60. urteurrena du heldu den urtean, eta efemeride horrek pisu handia izan du. «Baskoniak Euroligan izan duen konfiantza saritu nahi izan dugu, eta, hurrengo urtean 60. urte beteko dituenez, egokia irudi zaigu bazter guztietatik saskibaloia bizi duen hiri batera joateko. Ondo merezitako aitorpen bat da».\nKerejetak berak «egia bihurturiko ametsa» dela adierazi du, eta Gasteiz, Araba eta Euskal Herria «munduko mapan» kokatuko dituela Lauko Finalak. Lauko Finala 2019ko maiatzean jokatuko da, bigarren edo hirugarren asteburuan ziur asko, eta abonuak 2018ko azken hiruhilabetekotik aurrera jarriko dituzte salgai.\nAlderatzen jarrita, Gasteiz izango da Euroligak egungo diseinua duenetik Lauko Finala hartu duen hiririk txikiena. Aurtengoa Belgraden da, eta aurreko hamarrak Istanbulen (bi), Madrilen (bi), Berlinen, Milanen, Londresen, Parisen eta Bartzelonan izan dira.


Aurrekoa Martxoak 25 Ostirala Hurrengoa\nMartxoak 25 • 18.30 • Elkar (Fermin Calbeton, 21) (Parte Zaharra) Donostia Musika\nMartxoak 25 • 19:30 • Loiola K.E. (Loiola-Martutene) Musika\nMusikaz lagundutako poesia errezitala.\nJose Mari Zendoiak berak idatzitako olerkiak irakurriko ditu, eta Unai Pelaiok, Pelaxek , musika jarriko du irakurraldiari bere gitarraz eta sintetizadoreaz. Bloke bakoitzaren ondoren Pelaxek abesti bana kantatuko du.\nEzusteko Bidaiariak diskoa 2021eko irailean aurkeztu zen.\nMartxoak 25 • 17:30 • Karlos Santamaria plaza (Antiguo-Ibaeta) Donostia Euskara +\nMartxoak 25 • 17:00 • Bidebieta parkea (Bidebieta) Donostia Euskara +\nMartxoak 25 • 17:00 • Hiru Damatxo plaza (Aiete) Donostia Euskara +\nMartxoak 25 • 17:00 • Groseko Katalunia plaza (Gros-Ulia) Donostia Euskara +\nMartxoak 25 • 17:00 • Nafarroa Beherea plaza (Gros-Ulia) Donostia Euskara +\nEuskara eta feminismoa: Zein lan egin dute Donostiako emakumeek euskararen transmisioan? (I)\nMartxoak 25 • 18:00 - 20:15 • San Telmo Museoa (Parte Zaharra) Kultura +\nEmakumeentzako tailerra Lekua: Hezkuntza areatoan, San Telmoko 1. solairuan Bi eguneko tailerra: martxoak 25 eta apirilak 1: 18:00 - 20:15 Prezioa: 15, (Bagerako eta San Telmo Museoko bazkideak, 12) Izen ematea: Bagera.eus\nMartxoak 25 - 26 • 19:30 • Herrera K.E. (Altza-Larratxo) Donostia Euskara +\nEuskarazko Film LaburrenXIX. zirkuitua 2022.\n-Serendipia, Iban del Campo\n-Itsasoaren Mugimendiua, Alba Romera eta Rony Levoz\n-Lanbora, Paila Iglesias\n-Falta Zaizuna, Jose Luis Lopez\n-Hurrengo Geltokia, Naia Aizpurua Garro\n-Rewind, Amaia San Sebastian\n-Turnoka, Aitor Alberdi\n-Subandilla, Josu Martinez\n-Itsaso, Sergio Martinez\nSafo: desio duzuen bezainbeste; Maite Lopez Las Heras, Aritz Gorrotxategi, Aizpea Goenaga, Dorleta Urretabizkaia & Nerea Azcona\nMartxoak 25 • 19:00 • Ernest Lluch K.E. (Amara) Literatura\nMaite Lopez Las Herasek Saforen poesia guztia euskeratu du itzulpen klasiko batean. Solasean arituko da Aritz Gorrotxategi idazle eta poetarekin Platonek "hamargarren Musa" deitu zuenari buruz.


Argia :: Ke arteko kantua\nKultura Ke arteko kantua\nGloriaren kantua da Khea Ziater taldeak etapa berrian plazaratu duen lehen lana. Alex Gerediagak zuzendu duen antzezlanean, maitasun hautsian oinarritutako istorioa topatuko du ikusleak, erreferentzia eta baliabide zinematografikoekin uztartua.\n2011-10-30\t3 0 Tweet\nKea da antzezlanaren ezohiko protagonista. Kea datorkigu burura taldearen izena entzutean, kea zabaltzen dute aretoan taldeko kideek publikoa sartu aitzin, kea dator protagonisten zigarroetatik bikote harremanaren barrunbeetara. Ke artean joango da amodioa Gloriaren kantuan. (Sonia Aoujil) "Zineari loturik egin dugun bilaketa oso lagungarria izan zaigu antzerki naturalistan erori gabe istorio intimoa kontatzeko� Alex Gerediaga, antzezlanaren zuzendaria"\nKhea Ziater antzerki taldea aspaldi sortua bada ere Gloriaren kantua izeneko lanarekin hasi du bigarren etapa. Antzezlanaren fitxa tekniko eta artistikoari erreparatuta zaleak Antzerkiola Imaginarioari loturiko izen ugari topatuko du, eta ez da kasualitatea. Alex Gerediagak azaldu digunez Bilboko Mina Espazioan sortu zen Khea ere, besteak beste pinturan, antzerkigintzan, arkitekturan eta poesian ziharduten hainbat lagunek osatua 1998an. “Mina Espazioko mugimenduari estuki lotuta sortu zen taldea, hainbat diziplina artistikoko lagunen artean. Gerora Antzerkiola Imaginarioa sortu zenean dinamika horretan sartu ginen taldekide asko”. Gerediagak azaldu digunez Antzerkiolako esperientzia sekulakoa izan da denentzat, baina 2008an konpainia krisian sartu eta beste etapa bati heldu zionean sortzen jarraitu ahal izateko eta dinamika mantentzeko berreskuratu zuten hainbat lagunek Khea proiektua. “Antzerkiolarekin proiektu berriak sortzen direnean hor egongo gara, baina Khearekin beste antzerki mota baterantz jo dugu. Antzerkiolak antropologia teatralaren bidetik abiatzen zen; Khearekin, batez ere, zinearekin lotura izan dezaketen hautuekin egin dugu lan”. Antzerkiolak 2008tik abiatutako etapa pausatuagoan sortutako Babiloniako loreak lanean ere presente dago Alex Gerediaga bera.\nGloriaren kantuan amodioa eta desamodioa dira ardatzak gaiari dagokionez, edonork bere egiteko moduko sentipenak. Funtsean maitasun istorio baten gainbehera sumatzen da antzezlanean, edo bikote harreman baten barrunbeen arakatzea. Gloria eta Takk dira antzezlaneko protagonistak, nahiz eta beraien izenak ez diren behin ere aipatzen. Euskarazko bertsioan Leire Uchak eta Na Gomesek betetzen dituzte rol nagusiak, gaztelaniazkoan Arrate Etxeberriak jokatzen du Gloriarena. “Aktoreei dagokienez historia berezia izan da antzezlan honetakoa. Arratek bete zuen hasiera batean Gloriaren rola gaztelaniaz, baina haurdun geratu zen eta Leirek hartu zuen ardura bi bertsioetan. Orain berriz, Leire dago haurdun, beraz beste dinamika batean sartuko da antzezlana”. Korrika Kulturalaren barruan estreinatu zuten pasa den martxoan euskarazko bertsioa.\nGloriaren kantuan etengabeak dira hala zineari nola musikari egindako erreferentziak. Leonard Cohen kasu, oso presente dago, une jakin batean Takk-ek I´m your manen bertsio berezi bat eskainiko du zuzenean. Jean Luc Godard-en film baten zatia ere ikus eta entzun daiteke antzezlanaren momentu batean. Dramaturgiak zineari loturiko estetikan sakontzen du, hala argiztapenean nola oholtza gaineko irudien sorreran. Gerediagak nabarmendu duenez “zineari loturik egin dugun bilaketa oso lagungarria izan zaigu antzerki naturalistan erori gabe istorio intimoa kontatzeko”.\nUchak berak sortu ditu antzezlaneko koreografiak, musika oso presente dagoen moduan bada tarterik dantzarentzat ere. “Hiru plano bereizi nahi izan genituen antzezlanean. Dantzaren bitartez maitasuna, unerik gozoenak. Bestetik, bikotearen eguneroko uneak, batez ere bien arteko elkarrizketen bidez adieraziak. Azkenik, Gloriaren bakartasun uneak, soinuekin jantziak, atmosfera ilunekin, testu intimoekin eta mikrofonoaren erabilerarekin”.\nAlex Gerediagak berak zuzendu du antzezlana eta bere bizipen pertsonaletatik sortu zuen ideia. “Khea Ziater abiatzea erabaki genuenean taldean ni nintzen une horretan kontatzeko zerbait zuena. Esperientzia pertsonal batetik sortu zen ideia, neronek gidatu nuen testua taldean lan egin ahala, eta nire gain hartu nuen zuzendaritza”. Gloriaren kantua ez da testuan soilik oinarritutako obra, taldeko lana egin ahala sortzen eta idazten joan dena baizik. Alex Gerediagak badu eskarmenturik modu horretan oholtzarako idazten, hitzari dagokionez badira karga poetiko handia duten zatiak: “Niretzat naturalena gaztelaniaz idaztea da, horregatik euskarazko bertsioan sostengu bikaina izan da Jon Gerediagaren lankidetza”.\nObraren une batean zera dio Gloriak: “Orain, nire maitea, joan egin zara, eta kez inguraturik utzi nauzu. Orain, nire maitea, alde egin duzu, eta nire bihotza hutsik dago eta kez beterik. Ez dut honezkero zure musika entzuten, baina saiatzen naiz dantza egiten oraindik. Ezin dut zure musika entzun, eta nik dantzan jarraitu nahi dut, besterik ez”. Kea da, hain zuzen ere, antzezlanaren ezohiko protagonista. Kea datorkigu burura taldearen izena entzutean, kea zabaltzen dute aretoan taldeko kideek publikoa sartu aitzin, kea dator protagonisten zigarroetatik bikote harremanaren barrunbeetara.\nTaldearen hurrengo pausoak\nGoriaren kantua lehen pauso modura ikusten du Alex Gerediagak: “Oso diru gutxirekin egindako antzezlana da. Ezinezkoa izango zen proiektu hau aurrera ateratzea talde osoaren inplikazioagatik eta zerbait berria egiteko gogoagatik izan ez balitz”. Oraingoz udaberria bitarte emanaldiak eskaintzen ibiliko dira, eta dagoeneko hasi zaizkie inspiraziora jausten ideia berriak: “Taldea ibilbide luzeko jendeak osatu badu ere, proiektua abiatu berria da”. Oholtza gaineko espazioa material minimoekin osatu dute, azaltzen diren objektu gehienak adibidez birziklatutakoak dira. Espazioa betetzera jo dute aktoreen energiarekin, Oier Ituarteren argiztapen sortzailearekin, Azegiñe Urigoitiaren jantziekin, musika eta dantzarekin. Soinu anplifikazioaren erabilera da beste ezaugarri gako bat, tarteka aktoreek beren kontakizunean txertaturik erabiltzen dutena, zineak ikuslearengan sortzen duen efektura gerturatzeko balio duena.\nAmodioa eta desamodioa dira Gloriaren kantua lanaren ardatzak, eta hurrengo lanaren nondik norakoak aurreratzeko goiz bada ere teatroarekiko amodioan oinarrituriko lanetik etorriko da. Kheako kideek dioten moduan “arte eszenikoetan sorkuntzak ematen dituen aukeren hausnarketaz baliatuz, garena eta sentitzen duguna gure ogibidearen bitartez kontatzea dugu helburu”.\n2296 zenbakia. 2011ko urriaren 30a\nKe arteko kantua\nGobernuen txanda: eman bidea elkarrizketari\nAberatsek daukate jende txiroak ez ikusteko antzea\nEskubide eskean oles egitera derrigortuak Sho Hagio\n"Euskal janaria, musika eta kirola dira japoniar gazteei interesatzen zaizkienak"\nJuan Jose Alvarez eta Francisco Letamendia


Zergatik esaten da emakumeek bakarrik egin ahal dutela aulkiaren erronka edo “chair challenge”\nHormatik hasita, oin bat bestearen atzean jarriz hiru pausu eman\nBurua horman kontra jarri eta 90º-ko angelua lortu harte beheratu.\nAulkia gorputzaren kontra jarri eta altxatzen saiatu.\nArrazoi bat dago gehienbat emakumezkoek aulkiarekin altxatzea lortzeko. Gizon eta emakumeen grabitate zentroarekin du erlazioa, gorputz osoaren pisua batzen den puntua. Puntu hau pelbisean kokatuta dago, baina emakumeetan beherago dago kokatuta, eta gizonezkoetan altuago.\nOreka mantentzeko, grabitate zentroa lurra ikutzen dugun zatiaren barruan egon behar da, kasu honetan, oinak. Emakumeok oro har oin txikiagoak ditugunez, hormatik gutxiago hurruntzen gara, eta burua hormaren kontra jarztean grabitate zentroa oinen gainean dagoenez altxatzeko gai gara. Gizonek, aldiz, oin handiagoak dituztenez hormatik gehiago hurrentzen dira eta burua hormaren kontra jartzeko gorpputza aurrerago eraman behar dute, beraien grabitate zentroa oinetatik kanpo uzten, aulkiarekin altxatzea ia ezinezkoa eginez.\nHorretaz gain, beste faktore batzuk ere hartzen dute parte, adibide, gizonezkoek sabelalde eta bularrean masa gehiago dutela.\nEsperimentu hau egiteko beste modu bat gizon bat emakume baten oinen tamainara jartzea izango litzateke, hau da, hormatik gertuago. Edo alderantziz, emakume bat gizon baten oinen tamainara.\nMimi A. R. Koehl\nMimi A. R. Koehl 1948ko urriaren 1ean jaiotako itsas biologo, biomekanika eta irakasle amerikarra da.\nDuke unibertsitatean ikasi zuen 1970etik 1976ra eta gorputz egiturak eta ingurune fisikoak organismo baten funtzio mekanikoan naturan nola eragiten duen aztertu du.\nHainbat sari lortu ditu, horien artean, Amerikako biomekanika elkartearen Borelli saria.


Berriro diogu: arrazoi ekonomikoengatik ez da inor ARGIArik gabe geratuko - ARGIAren barrenak\nHasiera » Komunitatea » Berriro diogu: arrazoi ekonomikoengatik ez da inor ARGIArik gabe geratuko\nEz dira betiko garai onenak. Horregatik, garrantzitsu ikusi dugu komunitatearengana berriro ere zuzentzea gauza bat gogorarazteko: arazo ekonomikoak badauzkazu, eta ARGIA gustura irakurtzen baduzu, mesedez, ez dadila hori izan kidetza bertan behera utzi eta ARGIA jasotzeari uzteko arrazoia. Ez dira une xamurrak, baina gure partetik behintzat babes eta goxotasun osoa helarazi nahi dizuegu: ostalaritzako lagunei, langabezian geratu direnei, soldatak jaitsi eta lan baldintzak are gehiago prekarizatu dizkietenei, besarkada estu bat gure partetik.\nPandemiaren lehen olatuan ere esan genuen. ARGIAn, komunitateko jende eskuzabal askok batez bestekoa baino diru gehiago jartzen du, besteak beste egoera zaurgarriagoan daudenek ARGIA irakurtzeko aukera izan dezaten. Azkeneko hilabeteetan, gainera, asko izan dira ahalegin solidario hori egin dutenak eta horiei ere eskerrak eman nahi dizkiegu. Egia esan komunitate zoragarria da hau eta oso harro gaude denon artean egiten ari garen lanaz.\nPandemia honek oinarriak ongi jarrita harrapatu gaituela sentitzen dugu. Azken urteetan egindako aldaketen artean, besteren artean, harpidetza eredua malgutu genuen, horrelako momentuetan hobeto erantzun ahal izateko, herritarren informatzeko eskubidea bermatzen saiatzeko. Hemen jendeak ez du produktu bat erosten, jo dezagun aldizkaria, proiektua babesten du ahal duen neurrian. Sentitzen dugu ARGIA asko zaintzen duela komunitateak, eta langileoi ere badagokigula gure jendea zaintzea. Horregatik, arrazoi ekonomikoengatik kidetza eteteko gurekin harremanetan jarri izan diren lagunei doan bidaltzen diegu aldizkaria, egoerak uzten dienean, bueltan deituko dutela konfiantza osoa daukagulako. Eta zenbat ote dira, hainbat hilabeteren ostean, berriro deitu digutenak! Hori da eraiki nahi dugun mundua, eta horregatik jokatzen dugu honela.\nEsan bezala, ordaintzeko arazoak badituzu, deitu telefono honetara (0034) 943 37 15 45 edo idatzi harpide@argia.eus helbidera. Komunitateko kide guztiek oso argi izatea nahi dugu: arrazoi ekonomikoengatik ez da inor geratuko ARGIArik gabe. Eta mesedez, etxeko egoera ekonomikoa okertzeagatik ez dadila inor gaizki sentitu.\nHau guztia komunitatea ekonomikoki babesten duen jendeari esker egiten dugu. ARGIAren proiektua 101 urtean garatu bada, ez da logika kapitalistari esker izan: hemen ez da gailendu produktuaren eta prezioaren arteko lehia. Hemen bizi nahi duen herri bat dago, eta komunitate batek proiektu osoa eutsi du, dirutan ordaindu ezin diren balioak bultzatzeko prest ekarpen ekonomikoa egiten duelako.\nProiektu honen parte izan nahi baduzu, kazetaritza independentetik informatu eta elkartasunean oinarritutako mundua bultza nahi baduzu, anima zaitez!\nMilesker eta animo denoi! Hemendik ere aterako gara.


Jean-Christophe Yoccoz (Paris, 1957ko maiatzaren 29a - 2016ko irailaren 3a) frantses matematikaria izan zen. École Normale Supérieur eta Eskola Politeknikoan sartzea lortu zuen 1975ean. M. Hermanen zuzendaritzapean egin zuen doktorego-tesia, eta 1985ean aurkeztu zuen. Herman lehen mailako aditua zen sistema dinamikoetan. Haren eraginez, Yoccoz bera ere arlo horretako ikertzaile onenetako bat bihurtu zen. Tesian, froga errazagoen bidez hobetu zituen Hermanen teoremak. Paris-Sudeko Unibertsitateko (Orsay) irakasle hautatu zuten, eta Frantziako Institutu Unibertsitarioko kide izan zen. 1994ko Zuricheko Matematikarien Nazioarteko Kongresuan, Fields domina eman zioten sistema dinamikoetan egindako lanagatik. Teoria hori matematikari askok aztertu dute Yoccozez gainera, besteak beste, Arnold, Fa\nJean-Christophe Yoccoz (Paris, 1957ko maiatzaren 29a - 2016ko irailaren 3a) frantses matematikaria izan zen. École Normale Supérieur eta Eskola Politeknikoan sartzea lortu zuen 1975ean. M. Hermanen zuzendaritzapean egin zuen doktorego-tesia, eta 1985ean aurkeztu zuen. Herman lehen mailako aditua zen sistema dinamikoetan. Haren eraginez, Yoccoz bera ere arlo horretako ikertzaile onenetako bat bihurtu zen. Tesian, froga errazagoen bidez hobetu zituen Hermanen teoremak. Paris-Sudeko Unibertsitateko (Orsay) irakasle hautatu zuten, eta Frantziako Institutu Unibertsitarioko kide izan zen. 1994ko Zuricheko Matematikarien Nazioarteko Kongresuan, Fields domina eman zioten sistema dinamikoetan egindako lanagatik. Teoria hori matematikari askok aztertu dute Yoccozez gainera, besteak beste, Arnold, Fatou, Herman, Julia, Kolmogorov, Palis, Siegel eta Smalek. Yoccozek geometria, analisia eta konbinatoria erabiltzen ditu ikerketetan. Gaur egun, irakaslea da Collège de Francen eta Paris-Sud 11 Unibertsitatean (Orsayko Matematika Saileko Topologia eta Dinamica taldean). (eu)\nJean-Christophe Yoccoz (Paris, 1957ko maiatzaren 29a - 2016ko irailaren 3a) frantses matematikaria izan zen. École Normale Supérieur eta Eskola Politeknikoan sartzea lortu zuen 1975ean. M. Hermanen zuzendaritzapean egin zuen doktorego-tesia, eta 1985ean aurkeztu zuen. Herman lehen mailako aditua zen sistema dinamikoetan. Haren eraginez, Yoccoz bera ere arlo horretako ikertzaile onenetako bat bihurtu zen. Tesian, froga errazagoen bidez hobetu zituen Hermanen teoremak. Paris-Sudeko Unibertsitateko (Orsay) irakasle hautatu zuten, eta Frantziako Institutu Unibertsitarioko kide izan zen. 1994ko Zuricheko Matematikarien Nazioarteko Kongresuan, Fields domina eman zioten sistema dinamikoetan egindako lanagatik. Teoria hori matematikari askok aztertu dute Yoccozez gainera, besteak beste, Arnold, Fa (eu)\nJean-Christophe Yoccoz (eu)


Etxerako tresnak/Altzariak kategoriako iragarki guztiak - Iragarki Laburrak\nAzpikategoriak Etxerako tresnak/Altzariak\nNespresso kafe makina\nNespresso kafe makina, egoera onean.\nMiele aspiragailuarentzako poltsak opari\nMiele aspiragailua aldatu behar izan dut, eta 3 poltsa geratu zaizkit erabili gabe. Balio bazaizkizu, Donostian dituzu opari.\nDiseinuko lanpara hau saltzen dut. Herdoilgaitzazkoa eta kalitate handikoa.\nOhe artikulatu elektrikoa salgai\nOhe artikulatu elektrikoa saltzen dut. 2019an erosi nuen eta egoera onean dago. Epsilon markako somierra eta Emocion 21 firm koltxoia ( biak Bed's dendan erosiak). Neurriak: 105 X 190\nSUKALDEA (bitrozeramika+labea) salgai\nFAURE markako sukaldea salgai. CVC4076 modeloa. Bitrozeramikazko gaina (4 su) eta labe elektrikoa. Azpian ontziak gordetzeko kajoia 60 zm sakon (+7 zm heldulekuarentzat), 50 zm zabal, 83 zm altueran Labeko…\nPROLINE markako garbigailua salgai. FP610w modeloa. 60 zm zabal, 55 zm sakon (ohikoa baino gutxiago). 6 kiloko edukiera 14 programa (kontsumo baxukoak, artilea, 15'ko laburra, etab.) eta beranduago abiarazteko aukera…\nEuskarazko errotulu edo plaka atarian jartzeko\n3 plaka mota: "Auzokideek ez dute publizitaterik nahi", "Atea itxi, mesedez", "Soilik suhiltzaileek erabil dezaten": Aluminiozkoak eta itsasgarri sendoarekin. Eguzki izpi eta euriaren aurka prestatuak. Iraunkortasun eta erresistentzia handikoak. "Atea…


The Great Reset - - Erran.eus\nJoseba Urrotz Telletxea 2021-04-05 09:00\nAspaldian, eta segur aski mendeetan ezagutu den gertaerarik bitxienaren urtemuga dugu, mundua geldiarazi duena inoiz ez bezala, orain arte bihotzekoek baino zortzi aldiz heriotza guttiago eragin omen dituen pandemiaren aitzakiarekin.\nEz dut aspaldian telebistarik ikusten, ez orokorrean komunikabide nagusietako albistegirik jarraitzen, hortaz, nire ikuspegiak ez du gehiengoarenarekin bat eginen.\nGiltzaperatzearen lehen egunetan, ez nuen uste obedientzia maila hain haundia izanen zenik. Harritu naiz zeinen ongi onartu dugun «distantzia soziala», ukondoa elkarri emanez, lehen «izorra hadi» erran nahi zuen keinua agurra bihurtuz. Neohizkuntza zabaldu da: «deseskalada, konfinamendua, normaltasun berria, eri asintomatikoak...». Hasieran amets batean nengoela uste nuen, distopia egia bihurtu zela. Orain baieztatu dut zonbiak, ganaduak garela, nagusiaren aginduetara txakurrak ardiak ibiltzen dituen bezala. «Gure onagatik», segurtasunaren izenean, askatasuna eta maitasuna saltzeko prest gaude.\n«Nire bizian zerbaitez ohartu banaiz, gauzak ez direla itxuraz erakusten dizkiguten bezala da, zerbait saldu nahi digutenean batez ere».\nNire bizian zerbaitez ohartu banaiz, gauzak ez direla itxuraz erakusten dizkiguten bezala da, zerbait saldu nahi digutenean batez ere. Hortaz, nire ustetan, itxuraz osasun krisia denaren atzetik bertze zerbait dago. Hau bertze pausa bat da erabateko gizarte kontrolerantz, eta atzera begiratuz gero garbi ikus ditzakegu mugarriak, erraterako, 2001ean New Yorken gertatu zen ustezko eraso terrorista. Orduan norbanakoen eskubide aunitz murriztu ziren, gizarte kontrola areagotuz segurtasunaren izenean.\nHelburua zera izan daiteke: ingelesez Great Reset deitzen ari direna, Davosen elkartzen den Munduko Ekonomi Foroak gidatua, eta pandemia aitzakiatzat hartu duena agendaren ezarpena azkartzeko. Txinan eta Israelen egiten ari omen diren bezala, erabateko kontrola digitala ezarriz biztanleei, segurtasunaren izenean.\nHorra mugarri ttiki batzuk: 2015eko Bill Gatesen hitzaldia Ted saioetan, non hurrengo mundu mailako arazo larriak pandemiak izanen zirela aurreratu zuen.\nBitxikeria da baina 2019ko abuztuan hil zen Kary Mullis, PCR frogaren asmatzailea.\n2019ko urrian (pandemia hasi baino hilabete lehenago) Estatu Batuetan egin zuten Event 201 izeneko pandemia simulazioa, zeinean aztertu zuten Brasilen hasiko zen koronabirus pandemia baten aitzinean nola jokatu beharko luketen mundu mailako eragile nagusiek.\nMicrosoft, Rockfeller eta Gavi fundazioek eta abar lantzen ari diren ID2020 asmoa, gizaki guziok identitate digitala izan dezagun, GreenPass Covid pasaportea txertatzea bermatzeko, eliteek gidatzen duten Agenda 2030, ekologia, berdintasuna eta bertze hainbat konturen aitzakiarekin... Segur aski aunitzek uste dute hau parentesi bat izanen dela eta dena lehengora itzuliko dela, baina nik uste garbi dagoela ez dela hala izanen, kostako zaizue aunitzi muturrekoa kentzea. Eta beharbada okertuko naiz, eta hala bada, hainbat hobe!


Moriako errefuxiatuak Europar Batasuneko herrialdeetan birkokatzeko exijitu du OEEk - Uriola.eus\nuriola.eus 2020-09-14 13:08 Jendartea Bilbo\nJoan den astean Moriako errefuxiatuen kanpalekuan piztutako suak kolokan utzi du bertan bizi ziren 13.000 pertsonen bizitzak. Europar Batasuneko herrialdeetan berehala birkokatzea exijitu du Ongi Etorri Errefuxiatuakek asteburuan Arriaga plazan egindako kontzentrazioan.\nJoan den asteazkenean piztutako suak kiskalita utzi du Lesboseko uhartean kokatuta dagoen errefuxiatuentzako kanpalekua. Europako herrialde ezberdinetan birkokatuak izateko zain zeuden 13.000 migratzaileak ondorioz, aterperik gabe geratu dira.\nOEEren arabera, Moriako gunea Europako migratzaileen eta errefuxiatuen kanpalekurik handiena da. Hasiera batean 3000 pertsona hartzeko diseinatuta zegoen arren, aditzera eman dutenez, suteak dena kiskali baino lehen, 13.000 pertsona ziren bertan bizi zirenak.\nPertsona guzti horiek Europar Batasuneko herrialdeetan bereahala birkokatzeko exijitzeko kontzentrazioa egin zuen Ongi Etorri Errefuxiatuakek joan den larunbatean. Halaber, Eusko Jaurlaritzari zein Espainiako Gobernuari birkokatze horretan parte hartzeko ere exijitu diete. Aldi berean, pertsona guztien giza eskubideak errespetatzea eta asilo eskubidea bermatzea aldarrikatu dute.


«Edikulu»: berrikuspenen arteko aldeak - Wikipedia, entziklopedia askea.\n«Edikulu»: berrikuspenen arteko aldeak\n11:42, 6 iraila 2020ko berrikusketa\n21:15, 14 abendua 2019ko berrikusketa (aldatu)\nHauxe da oraingo bertsioa, 11:42, 6 iraila 2020 data duena (aldatu) (desegin)\n[[Fitxategi:Ädikula.png|thumb|200x200px| Edikulu baten eskema. ]]\n'''Edikulua''' ([[Latin|latinerazlatin]]eraz: ''aedicŭlum,'' pluralez ''aedicula; aedis'' edo ''aedes'' hitzen txikigarria da eta esanahia "[[tenplu]]" du) eraikin txiki bat da, bereziki, [[zutabe]]<nowiki/>ak eta [[Frontoi (arkitektura)|frontoifrontoia]]a dituen tenpletea eta bere funtzioa, beste batzuen artean, [[tabernakulu]] edo erlikia-ontzia izan daiteke. [[Arkitektura gotikoa|Arkitektura]] klasikoan, eta [[Arkitektura gotikoa|gotikoagotikoan]]n ere, maiz erabili izan zen.\nEdikulu asko, Lareen eta Penateen [[estatua]]k edo [[aldare]]ak zuten etxeko santutegi txikiak izan ziren; Lareak erromatar jainkoak ziren eta etxeak babesten zuten; Penateak etxeak osotasunean zaintzen zuten jainkoak ziren.\nBeste hainbat edikulu, [[tenplu]] handiago baten barruan zeuden [[Santutegi|santutegiasantutegi]]kak ziren, gehienetan [[idulki]] baten gainean, alboetan [[zutabe]]ak eta gainean [[Frontoi (arkitektura)|frontoi]] bat zutela.


Begoña de Benito, Ecoembes: “Ontziak hobetu behar dira” – Ekonomiaren KZ\nTheCircularCampus apirilean jaio zen Ecoembesen eskutik. Online espazio hori sortu da Ecoembesen parte diren enpresek ekonomia zirkularrarekin lotutako informazioa, ezagutza eta baliabideak eskura izan ditzaten, bai eta topagune izan daitezen ere, jardunbide egokienak parteka ditzaten eta eredu berri horretarantz igarotzen lagun diezaieten, ontzien iraunkortasunaren eta zirkulartasunaren bitartez.\nBegoña de Benito Ecoembeseko Kanpo Harremanetarako eta Gizarte Erantzukizun Korporatiboko zuzendariarekin hitz egin dugu.\nNola jaio zen TheCircularCampus?\nDuela bi hamarkada baino gehiagotik, Ecoembesen lan egin dugu ekonomia zirkularra bultzatzeko, Espainian ekodiseinuaren eta etxeko bilgarrien birziklapenaren bidez bilgarrien ingurumen-inpaktua murriztearen aldeko apustua eginez. Harrezkero, lankidetza publiko-pribatuko eredu bat koordinatu genuen, enpresei laguntzeko, ekonomia zirkularrerantz bultza zitzaten. Baina beste pauso bat eman nahi genuen. Eta, horrela, TheCircularCampus sortu da, erakundea osatzen duten 12.000 enpresen ontzien iraunkortasuna eta zirkularitatea sustatzeko ezagutza- eta prestakuntza-gune gisa.\nZer behar hautematen dituzue enpresaren munduan ekonomia zirkularraren arloan?\nEkonomia zirkularrak eskatzen du berrikuntzan oinarritutako negozio-eredu berriak garatzea, ekodiseinua sustatzea, produktuen bizi-zikloa zabaltzeko lan egitea, horiek berrerabiliz eta konponduz, eta hondakinen sorrera murriztea, besteak beste. Horregatik, enpresek aldaketak egin behar dituzte ekonomia zirkularra enpresa-estrategian egokitzeko eta integratzeko. Eta, jakina, horrek erronka handiak dakarzkie konpainiei, hala nola Europako araudiak ezartzen dituen aldaketak ezagutzea eta horietara egokitzea, digitalizatzea eta ingurumen-sektorean sortzen ari diren teknologia berriak aplikatzea. Horrek esan nahi du, halaber, beren langileei prestakuntza ematea, horri aurre egiteko behar diren ezagutzak eta trebetasunak izan ditzaten. TheCircularCampus, Ecoembesen parte diren konpainien beharrizan horiei erantzuteko, funtsezko tresna gisa ulertzen dugu, eta, halaber, funtsezko ekokudeaketaren hobekuntzari lotutako ekokudeaketaren hobekuntzan laguntzeko, funtsezko tresna gisa.\nZein da gune berri honen zeregina enpresen barruan ekonomia zirkularra lortzeko bidean?\nTheCircularCampusen helburua da enpresek leku bakar batean integratzea ekonomia zirkularrarekin zerikusia duten informazioa, ezagutza eta kalitatezko baliabideak, behar izanez gero. Gainera, arlo honetan dituzten jardunbide onenak partekatzeko aukera eskaintzen dizuegu, beste konpainia batzuen eredu izan daitezen eta enpresa-sektorean sinergiak izan ditzaten.\nZein dira zentroaren jarduera-ardatzak? Zer ekimen garatzen dituzue?\nTheCircularCampusek hiru jarduera-arlo ditu: informazioa, prestakuntza eta parte-hartzea. Informazioaren arloan, enpresei ekonomia zirkularrari buruzko albiste garrantzitsuak ematen zaizkie, norberaren eta besteen iturrietatik datozenak: erreferentziazko blogak, sektoreko profesionalak, aldizkariak eta bestelako argitalpenak.\nPrestakuntzari buruzkoan, ospe handiko erakundeekin lankidetzan garatutako ekimenak sartzen dira, hala nola San Telmo negozio-eskola, zuzendaritza-profiletara bideratua, bai eta ontzien ekodiseinuari, ekoetiketatzeari edo produktuen ingurumen-inpaktuaren diagnostikoari buruzko online ikastaro propioen katalogo bat ere, besteak beste, edo beste hezkuntza-erakunde batzuekin lankidetzan, hala nola UNIR-Errioxako Nazioarteko Unibertsitatearekin, zehazki, konpainien barruko profil teknikoei zuzenduta.\nEra berean, ontzien joerei buruzko dibulgazio-jardunaldi ugari eskaintzen ditugu, gure Ontzien Behatokiaren bidez eta AINIArekin lankidetzan. Guztira, ehun baliabide baino gehiago jarri ditugu enpresen eskura, hala nola argitalpenak, gidak, infografiak, bideoak edo dekalogoak, Ecoembesek eginak edo erreferentziazko erakundeekin lankidetzan egindakoak, hala nola Eusko Jaurlaritzaren Ingurumen Jarduketarako Sozietate Publikoarekin (IHOBE) edo ESCI-UPF Bizitza Zikloko eta Klima Aldaketako UNESCO Katedrarekin.\nEra berean, Ecoembesek enpresen eskura jartzen dituen zerbitzu guztiak barne hartzen ditu, bilgarrien zirkulartasunean etengabeko hobekuntza errazteko; besteak beste, jasangarritasuna ebaluatzeko tresnak edo bilgarriratze-sistemen bilakaera eta eraginkortasuna aztertzeko metodologiak. Era berean, konpainiek gizartea mobilizatu ahal izateko ekimenak jasotzen ditu, ekonomia zirkularra lortzeko eta 2030 Agendaren Garapen Iraunkorreko Helburuak betetzeko bidean.\nEta, azkenik, parte-hartzearen arloan, enpresek gai horretan dituzten jardunbide onenak partekatu eta ikusaraz ditzakete. Zer helburu dituzue?\nGure helburu nagusia da enpresei laguntza ematea ekonomia zirkularrerako bidean, haien arteko ezagutzaren, berrikuntzaren eta networking-aren bidez, jasangarritasuna bultzatuko duten ekimenak sortzen laguntzeko, ontzien zirkulartasuna lortuz. Helburu hori lortzeko, profil desberdinak prestatu nahi ditugu, teknikariak, zuzendariak eta erdi-mailako agintariak, konpainiek ekonomia zirkularrerantz egin dezaten.\nZer jarduera dituzue martxan gaur egun?\nUne honetan doako online ikastaro batzuk ditugu, besteak beste, ontzien eta bilgarrien ekodiseinu-estrategiei, ingurumen-diagnostikorako tresnei, ekodiseinu-metodologiari, bilgarrien eta bilgarrien diseinu eta ingeniaritzarako gomendio logistikoei edo bilgarrietarako ingurumen-etiketatzeari buruzkoak. Halaber, Packagingean eta ekodiseinu zirkularrean aditua den ikastaro bat dugu, UNIR erakundearekin batera garatua, bai eta zuzendarientzako eskualde-jardunaldien ziklo bat ere, San Telmo Business School-ekin, urte osoan zehar egiten ari garena, goi-zuzendaritzarako programa ireki bat.\nPrestakuntza-ekintza berriak ezartzen jarraituko dugu hainbat modalitatetan (masterklaseak, kasu-azterketak, webinar-ak, prestakuntza-pilulak, tailerrak edo aurrez aurreko saioak). Ekintza horietan, araudiarekin eta legeriarekin, marketin eta komunikazioarekin edo birziklatzearekin edo ekodiseinuarekin lotutako gaiak landuko dira.\nEra berean, neurrira egindako prestakuntza garatzen dugu, konpainiek ekonomia zirkularraren arloan dituzten beharretara egokitua.\nEkonomia zirkularraren estrategiak gero eta gehiago agertzen dira enpresen DNAn. Nola baloratzen duzue enpresa-mundua arlo horretan egiten ari den bultzada?\nOso modu positiboan, beharrezko bultzada baita, eredu iraunkorrago baterantz aurrera egitea ahalbidetzen baitu, lehiakortasuna galdu gabe, Planetak behar duelako eta herritarrek eskatzen dutelako. Eskura ditugun baliabideak agortzen ari gara, 2,5 planeta eskura bagenitu bezala bizi, kontsumitu eta ekoizten dugu. Baliabide naturalen muga-egoera horren aurrean, kontsumitzaileek gero eta konpromiso handiagoa dute ingurumena zaintzeko, eta konpromiso handiagoak eskatzen dizkiete konpainiei. Eta, horren aurrean, enpresak erantzuten ari dira. Duela 24 urtetik, Ecoembes osatzen duten konpainiek ingurumena zaintzen laguntzen dute birziklatze-sisteman parte hartuz, eta ontzi horiek gaika biltzeak udalei eragiten dien kostu eraginkorraz arduratzen dira, Puntu Berdearen bidez. Baina, gainera, haiekin lan egiten dugu ekoizten dituzten ontziek bigarren bizitza izan dezaten diseinatzen hasten diren unetik, ekodiseinuaren bidez. Ildo horretan, nabarmentzekoa da gero eta enpresa gehiago inplikatzen direla ontzietan pisua murrizten delako edo materialak deuseztatzen direlako, eta, horrela, ez da behar ez den lehengairik kontsumitzen eta ontzi jasangarriagoak lortzen dira. 2018 eta 2019 bitartean soilik 4.000 ekodiseinu-neurri baino gehiago ezarri ziren ontziak arintzera bideratuta, hau da, ezarritako neurri guztien % 62. Baina materialak murriztearen aldeko apustua egiteaz gain, konpainiak gero eta gehiago jabetzen dira ontziak ekoizpen-zikloan berriro sartzeko beharraz. Hala, denbora-tarte horretan bertan, 4 neurritatik 1 ontzien zirkulazioa erraztera bideratu zen, errazago birzikla zitezkeen ontziak sustatuz eta/edo fabrikatzen ziren bitartean material birziklatua sartuz.\nEcoembesek 12.000 enpresa baino gehiagorekin egiten du lan arlo honetan aurrera egiteko. Eskaini ahal dizkiguzue kasu arrakastatsu batzuk edo adibide iradokitzaileak?\n1999. urteaz geroztik ari gara enpresekin lankidetzan, ontzien ingurumen-inpaktua minimizatzen laguntzeko, eta dagoeneko 50.000 ekodiseinu-neurri baino gehiago inplementatu dira; horri esker, mila kasu arrakastatsu baino gehiago ditugu ontzien iraunkortasunean. Bi hamarkada baino gehiago hauetan, konpainiek ontzien pisua batez beste % 18,3raino arindu dute, besteak beste, ur-botilak ( % 18,4 arinagoak dira), jogurt-ontziak ( % 21) eta aluminio-latak ( % 20). Gainera, gero eta enpresa gehiagok erabiltzen dute material birziklatua, eta ohikoagoak dira % 100 birziklatutako materialarekin edo erraz birzikla daitezkeen materialekin egindako ontziak. Bereziki nabarmentzekoa da RPet gero eta gehiago erabiltzen dela elikagai jasangarrien bilgarrirako irtenbide gisa.\nGainera, konpainiek beste neurri batzuk aplikatu ohi dituzte arlo horretan aurrera egiteko, produktuak neurri handiagoan kontzentratu daitezen saiatuz, horrela, ontziek produktu kontzentratuak izan ditzaten ahalik eta gaitasun handiena lortzeko. Ontzi bakoitzean jasotako unitateen kopurua ere handitu da; gehiegizko ontziratze-elementuak kendu dira, adibidez, ontzia bera babesten duten poltsa osagarriak kenduz, ontzien etiketak edo tintak hobetu dira birziklatze-prozesua errazteko. Era berean, denbora horretan ezarritako neurriei esker, ontziratutako produktuak modu ordenatuagoan eta trinkoagoan garraiatu ahal izan dira, haien arteko hutsuneak saihestuz.\n← J.M. Ayerza, Adegi: “Ekonomia eta konfiantza aurrerabidean”\nDaigou izeneko ogibide berriari pista jarraituz →


‘Pessoa eta Sarrionandia Casa do Fadon’ ikuskizuna aurkeztu dute Bilbon – KULTUR SHAREA\nEmanaldia martxoaren 18an izango da Bilboko Itsas Museoan, Loraldia Festibalaren barruan.\nLoraldiak Pessoa eta Sarrionandia Casa do Fadon izeneko ikuskizuna aurkeztu du gaur, prentsaurrekoan. Joseba Sarrionandia eta Fernando Pessoa idazleen ibilbide literarioek bat egin zuten une bat irudikatuko dute taula gainean, Erika Olaizola eta Ainhoa Alberdi aktoreek.\nHala, Loraldia Kultur Elkartearen enkarguz, Mikel Antzak jarriko dio berba ikuskizunari eta Lisboako Diana Villarinho fadogile gaztea arituko da kantuan. Hortaz, literatura, antzerkia eta musika uztartuko ditu ekitaldi berezi honek.\n1984an Joseba Sarrionandiak Fernando Pessoaren O Marineiro kuadro bakar bateko drama estatikoa antzerki obra itzuli zuen eta urtebete beranduago, Antzaren zuzendaritzapean, Luar antzerki taldeak taularatu zuen.\nAbiapuntu horrekin, Pessoak atera zuen kartzelatik Sarrionandia izeneko pieza txiki bat idatzi du Antzak. Antzezlan honetan, iraganerako eta ametsen mundurako bidaia baten bidez, Pessoa, Sarrionandia eta Antza beraren arteko harremanaren ezusteko ikuspegi berri bat agertuko da.\nAntolatzaileen arabera, “antzezlan honetan errealitatea eta literatura txirikordatzen dira eta gertakariak eta amets idatziak etorkizunaren igarle bihurtuko dira”. Hori guztia, Marinela obrako hiru dontzeila-zaintzaileetako biren eskutik jasoko da oholtza gainean. Izan ere, bi baino ez baitira egongo agertokian, hirugarrenaren aulki hutsaren ondoan. Jadanik ez dagoenaren ausentzia fadoaren tristeziaz betetzeko eta haren ametsak are presenteago agerian uzteko.\nZaintzari bi hauek, ondo bereiztutako bi mailatan aipu literarioak eta gertaera historikoak eta, Marinela-n agertzen diren amets eta hausnarketa poetikoak eskainiko dituzte.\nEmanaldia martxoaren 18an izango da Bilboko Itsas Museoan.\nTags: Loraldia Festibala, Pessoa eta Sarrionandia


6000 ziklo 48V 100Ah 5Kwh RS48 LiFePo4 eguzki-bateria 5U armairuarekin - Ainbattery.com\nHemen zaude: Hasiera » Produktuen » LiFePO4 bateria prismatikoa » 6000 ziklo 48V 100Ah 5Kwh RS48 LiFePo4 eguzki-bateria 5U armairuarekin\n6000 ziklo 48V 100Ah 5Kwh RS48 LiFePo4 eguzki-bateria 5U armairuarekin\nBateriaren energia normala\nHilabeteak Norberaren Alta\nDC Karga Tentsio Normala\n0.2C-tik 54.75V-ra, gero 54.75V-ra, karga-korrontea 0.02C-ra (CC/CV)\nKargagailuaren korrontea gomendatua\nBaimendutako gehienez. Karga Korrontea\nKarga mozteko tentsioa\nDeskarga etengabeko korrontea\nBaimendutako gehienez. deskarga-korrontea\n100A (aukera: 200Adc)\nDC deskarga-tentsioaren tonua\n0 ℃ eta 45 ℃ (32 ℉ eta 113 ℉) @ 60 ± 25 % hezetasun erlatiboa\n-20 ℃ eta 60 ℃ (-4 ℉ eta 140 ℉) @60 ± 25 % Hezetasun erlatiboa\n0 ℃ eta 40 ℃ (32 ℉ eta 104 ℉) @ 60 ± 25 % hezetasun erlatiboa\nItxituraren Babes Maila\nZelula eta metodoa\n1. Baldintza normaletan, litio burdin fosfato bateriaren teknologia erabiliz, segurtasun bikainarekin, milaka ziklo,% 100 DOD.\n2. Babes automatikoko funtzio integratua gainkarga, gehiegizko deskarga, gehiegizko korrontea eta berotzea saihesteko.\n3. Mantentzerik gabe.\n4. Barruko bateriaren balantzea.\n5. Pisu arina: berun-azido baterien pisuaren% 40 ~% 50 inguru.\n6. Berun azido karga estandarren (multzoa) bidez karga daiteke.\n7. Tenperatura zabala: -20 ° C ~ 60 ° C.\n8. Serieko aplikazioen luzapenetarako laguntza (512V arte)\n1. Hau 48V Rack bateria da, A + kalitateko LiFePO4 bateriarekin;\n2. Bateria bat konexio kable multzo batekin horni daiteke. Behar izanez gero, jar zaitez gurekin harremanetan linean. Eskerrik asko!\n3. 4pcs erosten badituzu, 4pcs bateriarekin bat egin dezakegu konexio paraleloetarako 4 kableekin.\n4. Entregatu aurretik, bateria guztiak probatuko ditugu ALL IN ONE fabrikan eta kalitate handia ziurtatuko dizugu!\n1.G: Funtzio gehiago behar dut, hala nola Blue Hortz eta LED pantaila. Bibrazioen aurkako diseinua ere nahi dut nire Itsasoan/RV/Ibilgailuan erabiltzeko pertsonalizatu al dezaket nire bateria paketea?\nE: Bai, noski, esan iezadazu zer behar duzun zehazki, gure ingeniari talde profesionalak irtenbide bikaina emango dizu, espero duzuna baino gehiago.\n2.G: Oso zentzuzkoa naiz prezioan, bateria paketeen handizkaria naiz, zure bateria paketea nire hirian saltzen badut, irabazia oso baxua da, prezio merkeago bat lor al dezaket? eta zure lehiakidea zuk baino merkeago saltzen duela ikusten dut.\nA: Oso iradokitzen da gure lehiakidearekin alderaketa bat egin dezakezula. Izan ere, hornitzaile batzuk ere badira prezio baxuko bateria paketea eskaintzen duten baina material merkea erabiliz. Erreparatu zikloaren bizitzari eta bermeari, eta bibrazioen aurkako diseinua dugu. eta komunikazioaren diseinua agian badakizu zelula zilindikoaren prezioa oso merkea dela zelula prismatikoena. Gainera, zelula zilindrikoa ere eskaintzen dugu, jar zaitez gurekin harremanetan zuzenean eta gehiago esango dizugu. Garrantzitsuena, irtenbide profesional bat eman diezazukegu zure axkordari. tokiko merkatua?irabazi txikia? Ez kezkatu horregatik, gure ingeniari taldeak konpontzen lagunduko dizu.\n3.G: Zure konpainiak bermea 5 urtekoa dela erakusten duen argitalpena ikus dezaket, beraz, edozein dela ere bateria paketea zertarako erabili, 5 urte guztiak?\nA.Ez jauna, agian badakizu zelulen ziklo-bizitza kalitatearen beraren araberakoa ez ezik, deskarga/karga-tasa ere eragiten duela ardatzeko tenperatura. Beraz, erantzukizunik eza da hornitzaile batek zikloaren bizitza esaten badizu. baina ez da benetako erabilerari buruz hitz egin. Giro-tenperatura 25 ℃ eta 1 ℃ deskargatzeko eta 0,5 ℃ kargatzeko, bateria paketearen iraupena 5000 ziklo baino gehiago izan daiteke eta 5 urteko bermea, energia biltegiratzeko erabilera soilik.\n4.G: Bateria pakete hauek bateragarriak izan al daitezke nire inbertsorearekin? Ba al duzu bateragarria den inbertsorearen enpresa-zerrendarik?\nE: Bai jauna, gure bateria paketea merkatuan dauden iwerter marka gehienekin bateragarria da, jarri gurekin harremanetan eta utz iezadazu informazio gehiago.\nEguzki bateria merkea LiFePO4 48v 100ah 5KWh\n48V lifepo4 Bateria Litio ionen Akku 48V 100Ah litiozko bateria\nProduktu berria Deep Cycle 48V 50AH Litio Ioi Lifepo4 Bateria Funtzioarekin\n48V 100ah litio ioi bateria\nEguzki biltegirako Lifepo4 bateria pertsonalizatua 48V 150Ah\n25,6V 40Ah Litio Burdin Fosfato Bateria / Ordezkapena\nBAT BATEAN LiFePO4 12v 200ah Bateria Lipo Litiozko Bateriak Eguzki Panela Hornitzeko\nALL IN ONE 72V40Ah lifepo4 bateria prismatikoa bizikleta elektrikoetarako\nLifepo4 bateria 48v 200Ah litio ioizko golf saskiko bateria\nZehaztapena Bateria izena Handizkako OEM Odm 5 Kwh Litio ioi...\nZehaztapena Funtzioa Parametroa Bateria normala Energia 2560wh Edukiera normala 50Ah...


INPERNUKO – Xabi Solano Maiza – Gaizka Peñafiel Dañobeitia\nPosted on 2017-11-09 2017-11-29 by gaizkapenafiel\nINPERNUKO – Xabi Solano Maiza\nIaz data hauetan “Ereñotzu” eta “Trikitixa Liburua II” lanen diseinuarekin ari ginen jo ta su lanean eta aurten proiektuaren zuzenekoa datorkigu. Musika, dantza eta antzerkia bilduko ditu lantalde handi honek eta ohorea da niretzako emanaldia argazkitan biltzea.\nAurreko neguan egin genuen argazkia eta kartela, baina aldaketa batzuk egin behar izan dizkiogu eta horregatik Udane Juaristik marrazki bihurtu du argazkia. Testua sartu diogu eta benetan deigarria dela kartela, pelikulen tankerakoa. Bertan aldaketa:\nAndoainen izango da lehenengo emanaldia abenduaren 15ean eta sarrerak salgai daude honezkero: https://labur.eus/clADr\nThis entry was posted in:KONTZERTUAK,PROIEKTUAK\nAurreko bidalketaFOK – Bideoklipak\nHurrengo bidalketaVENDETTA – Zamudio


Ligako kopa, hirugarren urtez jarraian, Bermeora - Busturialdeko Hitza : Busturialdeko Hitza\nLigako kopa, hirugarren urtez jarraian, Bermeora\nZazpigarren liga garaipena lortu du talde bermeotarrak aurten (16 liga jokatu ditu). Herriko estropadan bigarren egin eta gero, Eusko Label ligako txapeldun da atzotik Urdaibai; gaur jaso du txapeldunaren koroa Portugaleten. Arratsaldean, arraunlariek merezitako harrera eta omenaldia jasoko dute Bermeon. 20:30ean hartuko dituzte bermeotarrek Bou Bizkaikako arraunlariak, Lameran.\n11 bandera irabazi, eta 209 puntugaz nagusitu da Ligan Urdaibai. Hondarribiak 197 puntugaz amaitu du denboraldia (3 bandera gaurkoarekin), eta Zierbena hirugarrenak 186 puntu bildu ditu. Beraz, 12 puntuko errenta atera dio talde bermeotarrak bigarrenari. Erregulartasuna izan da bermeotarren puntu garrantzitsuena aurten, lehen astetik ez baitira lortu duten lehen postu horretatik jaitsi.\nHirugarren urtez jarraian eskuratu du arraun munduko liga nagusia Urdaibaik; gainontzeko laurak 2004koa, 2007koa, 2008koa eta 2010ekoa dira. Hamaseigarren aldia du aurten Trainerien Kluben Elkartearen ligak, eta ia erdietan Bou Bizkaiak irabazi du txapelketa.\nGaur, baina, bosgarren postuan bukatu du Portugaleteko estropada. Hondarribiak 19:40,09ko denboragaz irabazi du denboraldiko azken estropada. Orio 7 segundo eta 42 ehunenera sailkatu da. Hasieratik Hondarribia izan da estropada buru, eta gertu jarraitu dio Oriok; sei segundoko tartea egon da bien artean bigarren ziabogatik aurrera. Azkenean Hondarribiak tarteari eutsi dio eta el\nKale zozketak ez dio lagundu talde bermeotarrari ezta Zierbenari ere. Lehenengo ziabogan 9 segundu galdu ditu Urdaibaik, eta ondorengoetan tartea handituz joan da. Azkenean, Hondarribiarengandik 19 segundo eta 88 ehunenera iritsi dira.\nLehia amaitu ostean, txapeldunen modura koroatu dituzte arraunlariak. Txapela buruan dutela, pozez eta ilusioz ospatu dute lortutakoa arraunlariek. Andoni Garcia arraunlariak asteburua ez dela beraiek espero zutena izan aitortu du. Hala ere, pozik daudela esan du, eta lortutakoa, talde osoak irabazi duela: “Astez aste arraunean egin dugun guztiok lortu dugu hau. Baita hobetzen lagundu digutenek ere”. Carlos Mañasek berriz, lortutakoa “oso zaila” dela adierazi du, eta orain gozatu egin behar dela esan du.\nAtzo Bermeon. Bandera irabaztea bakarrik falta izan zitzaion atzo Urdaibairi festa borobiltzeko. Etxeko bandera astindu nahi zuten arraunlariek, baina Oriok aurre hartu zien.\nLehia estua izan zuten Urdaibaik eta Oriok atzo, azken ziabogan ehunen gutxi batzuen tartea besterik ez zegoen-eta beraien artean. Bost segundura zegoen Hondarribia.\nOriotarrek, baina, azken luzearen lehen erdian hautsi zuten estropada, sei segundo goitik jarri baitziren. Hala ere, azken metroetan, Urdaibaik olatu on bat hartu zuen eta gutxi behar izan zuen etxeko garaipena lortzeko. Etxekoen aurrean, herritarren animo mezuak lagun zituztela, 1,52 segundo falta izan zituen talde bermeotarrak bandera eskuratzeko.\nLekittarra eta Astillero TKEra. El Corte Ingles Banderaren aurretik Play off-etako bigarren eta azken jardunaldia lehiatu dute. Atzo, Lekittarra izan zen onena Bermeon, eta gaur, Astillero nagusitu da; 20:16,58 behar izan ditu estropada burutzeko. Ondorioz, Lekittarra eta Astillero TKE liga jokatzeko sailkatu dira. Meira izan da hirugarrena, baina 44 ehuneneko aldeagatik ezin izan dio Astillerori irabazi, eta KAE-1 ligan geratuko da beste urte batez.\nGaurkoan, bigarrena Lekittarra izan da, eta Astillero baino bost segundu eta 70 ehunen gehiagoko denboragaz helmugaratu da. Meira izan da hirugarrena zazpi segundo eta 50 ehunenera. Ares laugarren sartu da 11 segundu eta 86 ehunenera, eta azkena, berriz, San Juan izan da 25 segundu eta 62 ehunenera.\n“Urte askotan egindako lan gogorra eta gero, lortu dugu”, esan du Ioritz Muñiz Lekittarra arraun taldearen zuzendaritza taldeko ordezkariak. Gaurkoa Portugaleten, atzokoa baino estuagoa izan dela onartu du Muñizek. Hala ere, arraunlariak “lasai” egon direla aitortu du: “Ez gara bigarren postutik jaitsi, eta postu hori mantenduz bagenekien eginda geneukala”.\n1977. urtean sortu zen Isuntza, eta ordutik bertan egon diren arraunlari, entrenatzaile, talde teknikoko eta zuzendaritza taldeko ordezkariez gogoratu da Muñiz, “eurak barik hau ezin izango zelako inolaz ere lortu”. Gaurko garaipena, baina, presidentearentzako dela esan du, “momentu pertsonal gogorra igarotzen dabilelako”. Isuntza herriaren taldea denez, harrera egingo die lekeitiarrek arraunlariei, 19:30etan.


Ádám Bodor. (Itzultzailea: Unai Elorriaga) ::Artzapezpikuaren bisita\nBitan edo hirutan irakurri dut Ádám Bodorren Artzapezpikuaren bisita eta esan beharra dut, oraindik ere, nahasmen sentsazioa ezin izan dudala baretu. Egarriz uzten duen eleberria da, edo hala sumatu dut nik, berriro hastapenera itzultzera gonbidatzen duena baina, edozein modutan, behin eta berriz irakurrita ere zapore mingotsak irauten du, testuaren laguntzaz ezabatu ezingo balitz bezala. Testua utzi eta haren oihartzunak barruan irauten duela konturatu naiz; asetzen ez nauen zer bat nabaritzen dut.\nBerez eleberriaren oinarria sinplea da; Gabriel Ventuza Bogdanski Dolina izeneko herrira iritsi da aitaren gorpuzkiak eskuratzeko asmoz, baina heldu bezain laster arropa eta dirua lapurtu dizkiote. Ventuza atzerritarra kapilau militar lanetan aritu beharko da, Izolda esparruko gaixoak aitortzen, bere aitaren gorpua hobitik atera eta jaioterrira itzuli ahal izateko. Pertsonaien inguruko aurre aurkezpenik gabe narrazioak gertakari konkretu batetik aurrera eta atzera egiten du: hilabete batzuk aitzin Senkowitz ahizpek isolamendu zentrotik ihes egin zuten eta orain Ventuza atzerritarrak atxilotu egin ditu. Bitartean Bogdanski Dolina, Zilava izeneko artzapezpikuaren bisitarako prestatzen da.\nEleberriaren haria bi gertakari horien aurrekarietan egituratuz joango da, eta horien azalpenean gorpuzten da pertsonaia desberdinen gaineko istorioa. Egitura zatikatuak bizitza zatikatuen ispilu gisa funtzionatzen du; irakurlearen esku uzten da osotasun bat eraikitzeko falta diren hutsuneen bilaketa, nahiz eta errazegi suertatu ez. Unai Elorriaga eleberriaren itzultzaileak azpimarratu duenez, zatikatze hori izan da gehien txunditu duena, haren hitzetan “zatikatua ez dagoela usteraino” iristen garelarik. Hala ere, ene ustez, horixe izan daiteke eleberriaren ezaugarririk nahasgarriena, izan ere askotan haria jarraitzeko oztopoak ezartzen ditu, bidean zer edo zer galdu dugulakoaren sentsazioa eraginez eta horrexegatik, agian, hastapenera itzultzera behartzen du behin eta berriz.\nDiktadura erregimenaren izugarrikeriak gaitzat harturik, Ádám Bodorrek kristau ortodoxoak kokatu ditu botere hierarkiaren gailurrean. Isolamendu esparruetan biltzen diren protagonistak ez dira errealitate zuzenetik berreskuratu izan diren betiko juduak ezta ijitoak ere, gizakiaren alderdirik suntsitzaileena muturreraino eramanez, edozein herrialdetako biztanle izan daitezkeen biriketako gaixoak eta “inguruko jendilajea” (13. orrialdean) baizik.\nBoterearen gehiegikeriak salatzeko hamaika moduetatik Bodorrek tinko eta lehorrena aukeratu du. Hitz bakoitzari esanahi posible guztiak erauzi behar izate horretan ezkutatzen da eleberriak eragiten duen egarria asetzeko sekretua. Onartu beharra dago eleberri konplexua dela baina gezurra badirudi ere, lehortasunik handienean ur tantak sortzen dira.


Baratzetik mundura ·\nEtxe barrukoak ·\nMayi Lekuona Artola hondarribiarra duela urteak hasi zen permakulturaren munduan murgiltzen, Kanadan bizi zela. “Lursail txiki bat erosi genuen han, eta hor hasi ginen baratzearekin, oiloekin… bizitza sinplearekin”, dio. Biologia eta ozeanografia ikasketen ondotik, permakulturaren inguruan interesa piztu eta irakurtzen eta bere burua formatzen hasi zen. Urteotan han-hemen –Kanadaren ondotik Japonian ere bizi izan baita– jasotako ezagutza eta esperientziak... [+]\nLandareak kanaleko multimediak\n2022-06-08 | Jakoba Errekondo\nEtxeko behi bat oso gaixo izan dugu duela hilatebe pasatxo. Ezin buelta eman eta larretik ukuilura sartu genuen, hor hobeto zaintzeko itxaropenarekin. Segituan konturatu ginen ohiko jatenak ez zituela nahi, batez ere belar ondua. Ganbara bete eta berak iskin egiten. Hobe... [+]\n2022-05-31 | Jakoba Errekondo\nParisen izan al zara aspaldian? Agian Opera plazako Palais Garnier Opera etxetzarra bisitatuko zenuen. Ni ez naiz horrelakoak bisitatu zalea, baina hurrengoan hurbiltzeko grina piztu zait. Bertako eskailera handiaren barneko balkoien zutabetxoak ezagutu nahi ditut, 55 cm altuera... [+]\n2022-05-29 | Aritz Galarraga\nModu zinez bitxi batez bukatzen du liburua Alice Zeniterrek: esplikatuz, zer eginik ez dagoela uste duen garaietan, are idazteko gorputzik ez duenetan, beti dagoela azkenik une bat, zeinean berriz esaten dion bere buruari gauzak egin daitezkeela, egin egin behar direla, eta,... [+]\nLarrubizirik dagoen mutil gazte batek landatu behar du maiatzaren lehenean egunsentiaren aurretik. Hala diote Europa iparraldean, eta bai, kuiak (Cucurbita spp.), era guztietako kuiak dira orduan landatzekoak. Esaerak dio maiatzean noiznahi landa daitezkeela; tokiaren arabera... [+]


Genero bortizkeriari buruzko tailerra (DBH) – Mundaiz Ikastetxea\nHilabete honetan, DBH 3-4. mailetan, AVAIM erakundearen eskutik, nerabeen arteko genero bortizkeriaren inguruko tailerra izan dugu gure ikastetxean.\nGizon eta emakumeen arteko eskubide berdintasunaren ideiaz abiatuz, gure ikasleek hainbat gai jorratu dituzte: sare sozialak, genero indarkeria, aspektu historikoak, bortizkeria hau eragiten dituzten arrazoiak…\nLehenego “síntoma” horiek, ikusten ez direnak, gure egunerokotasunean aurki ditzakegunak, kultura eta hizkuntzan barneratuak daudenak. Oso gai garrantzitsua, gure eskolarentzat hain garrantzitsuak diren giza eskubideen defentsan erlazioan; berdintasuna, errespetoa, elkarbizitza…\nTailer hauetan zehar, bideo bat ikusteko aukera izan zuten ikasleek, beraien adineko bikote bati buruzkoa.\nEsperientzia interesgarria guztiz, genero indarkeriaren aurka eta gizarte aske eta zuzenago baten bidean, egunero landu behar den zerbait eta bizitzako eremu guztietan.


Ezkurdia eta Bakaikoa Lau T’erdiko Txapelketan ariko dira - Sakana - Guaixe.eus\nEzkurdia eta Bakaikoa Lau T’erdiko Txapelketan ariko dira\nGuaixe 2019-09-25 09:32\nArbizuko egungo txapelduna final laurdenetako ligaxkan sartuko da txapelketan, urriaren 13an, eta txapelketan debutatzen duen Bakaikoak, aldiz, final-zortzirenetan ekingo dio kaiolari, urriaren 5ean Erik Jakaren kontra Etxarri Aranatzen jokatuko duen partidan\nAtzo aurkeztu zuten 2019ko Lau T’erdiko Txapelketa, Bilbon. Aurreko koadroetako txapelketa urriaren 4an hasiko da, eta, dena ongi, finala azaroaren 17an jokatuko da Iruñeko Nafarroa Arenan. Joseba Ezkurdia da egungo txapelduna eta bere bigarren txapela litzatekeena lortzen saiatuko da arbizuarra, baina konpetentzia oso estu eta gaztea izango du.\nIzan ere, Lau T’erdian parte hartuko duten 12 pilotarien adinaren batez bestekoa 25,41 urtekoa da. Plantila gaztea, beraz, beteranoak ez direla ariko erakusten duena. Izan ere, Aimar Olaizolaren eta Julen Retegiren falta nabari da. Parte hartuko duten 12 pilotarietatik 8 urriaren 4a eta 7a bitartean jokatuko diren final-zortzirenetan sartuko dira: Irribarria, Victor, Bakaikoa, Jaka, Elezkano II.a, Laso, Artola eta Peio Etxeberria. Eta fase honetako irabazleek, Altuna III.a, Urrutikoetxea, Ezkurdia eta Bengoetxea VI.a izanen dituzte zain final-laurdenetako ligaxkan. Pilotari gazteena Peio Etxeberria da, 21 urterekin, eta edadetuena Oinatz Bengoetxea, 35 urterekin.\nEzkurdia, egungo txapelduna, eta Bakaikoa, debutantea\nBi dira kaiolan ariko diren sakandarrak: iazko txapeldun Joseba Ezkurdia eta aurten txapelketan debutatuko duen Joanes Bakaikoa etxarriarra. Joanes Bakaikoak urriaren 5ean jokatuko du, Etxarri Aranazko ferietan, Jakaren kontra. A multzoko beste partidan, Irribarriak Victor izanen du aurkari urriaren 4an Zallan jokatuko den norgehiagokan. Eta bi partidetako irabazleek Altuna III.a eta Urrutikoetxea izanen dituzte zain final-laurdenetako ligaxkarako. B multzoan, urriaren 7an Tolosan jokatuko diren partidetan, Elezkano II.a Lasoren kontra ariko da eta Artola Peio Etxeberriaren kontra. Bi irabazleek Ezkurdia eta Bengoetxea VI.a izanen dituzte zain final-laurdenetako ligaxkan. Multzo bakoitzeko bi pilotari onenak azaroaren 2an eta 3an jokatuko diren finalerdietarako sailkatuko dira, eta finalerdietako bi irabazleek final handia azaroaren 17an jokatuko dute, Iruñeko Nafarroa Arenan.\nJoseba Ezkurdiak oraindik gogoan du iaz Nafarroa Arenan Altunaren kontra irabazitako Lau T’erdiko txapela. “Iazko txapelketa oso polita izan zen niretzat, mugarria, baina nire ilusioa ez da aldatu. Hiru aste daramatzat lau eta erdikoa prestatzeko lan fisiko berezia egiten” azaldu zuen egungo txapeldunak. Onartu zuen ere uda ez dela berak nahiko lukeen bezalakoa, baina irailean partida asko dituela eta “ea erritmoa har dezakedan”.\nBakaikoa: “Iaz Bigarren Mailakoa irabazi nuenetik izan dut buruan lehen mailakoa”\nJoanes Bakaikoa etxarriarrak lehen mailako Lau T’erdian debutatuko du, jaioterrian gainera, urriaren 5ean, ferietan murgilduta egonen den Etxarri Aranatzen. Jakina, oso pozik dago 22 urte dituen Baiko enpresako aurrelari etxarriarra. “Iaz Bigarren Mailakoa irabazi nuenetik izan dut buruan Lehen Mailakoa. Ilusio handia egiten dit pilotari onenen artean egoteak. Denek asko jokatzen dute, baina nirea egiten badut, uste dut lehiatzeko moduan egongo naizela” azaldu zuen aurkezpenean Bakaikoak.


Alderdi teknikoak eta berrikuntza - Puente Colgante - Puente Bizkaia\n61 metroko altuera duten burdinazko lau dorrek osatzen dute Bizkaia Zubiaren oinarrizko egitura. Bilboko itsasadarraren bi ertzetan pareka eraikita daude dorre horiek eta zubiaren zutabeak eratzen dituzte. 160 metro luze den zeharraga batek lotzen ditu dorreak, eta itsasgoraren mailaren gainetik 45 metroko altueran dago.Lantegian xaflatutako burdinazko piezaz muntatuta dago osoki egitura, eta gori-gori jarrita zeuden errematxeen bidez lotuta daude piezak, zubia eraiki zen garaian soldatze-teknikak oraindik gutxi garatuta baitzeuden.Egitura finkatzeko, Bizkaia Zubiak altzairuzko zortzi sostengu-kable erabiltzen ditu (lau alde bakoitzean). Zubiaren bi muturretan (Portugaleten eta Getxon) kokatutako zimendatze-blokeetan ainguratuta daude kableak, dorreetatik 110 metro ingurura. Horrez gainera, egiturako dorreak zeharragarekiko perpendikularrean txarrantxatuak daude itsasertzarekiko paraleloan dauden kaietan ainguratutako altzairuzko kableen bidez, 60 metro inguruko distantziara.\nGoiko zeharraga horizontalak, ontzitxoa esekita duenak, dorreen artean “grabitatzen” du, pendulu izeneko 70 metroko altzairuzko kableen bidez. Egiatan, egitura ez dago dorreei edo zutabeei soldatuta edo errematxatuta, baizik eta pendulu horiek soilik eusten diote. Penduluek pisuaren zati handi bat jasaten dute. Horrez gainera, zubiaren egitura mentsuletan ere bermatuta dago. Mentsulak dorreei atxikitako kapitel batzuen modukoak dira, eta taularen pisuari modu orekatuan eusten laguntzen diote. Hortik datorkio esekia izenordea, zeharraga egiatan dorreetatik zintzilik baitago, nahiz eta askok ontzitxoa esekita egotearekin lotu.\nIbilgailuak eta bidaiariak ontzitxoaren bidez garraiatzen dira. Ontzitxoa 36 gurpildun eta 25 metroko luzera duen gurdi batetik zintzilikatuta dago, eta zeharraga horizontaleko gurdibidean barrena mugitzen da. Egungo gurdia 1999. urtekoa da eta hamabi motor elektriko ditu (Jatorrian kable eta txirrika bidezko trakzio-sistema bat erabiltzen zen. Kable eta txirrika horiek Bizkaia Zubiko dorretako batean zegoen lurrun-galdara bati esker abiarazten ziren). Egungo ontzitxoa 1998. urtekoa da, eta Zubiaren historiako bosgarrena da. Kontrol-postua Portugaleteko dorreetako baten beheko solairuan dago, hobeto ikusteko.\nItsasertzeko bi ertzen arteko bidaiak minutu bat eta erdi irauten du gaur egun. Ontziz aldatzeko maiztasuna zortzi minutukoa da.\nOntzitxoak 6 ibilgailu (turismo motakoak) eta 200 bidaiari (100 areto bakoitzean) sartzeko edukiera du, eta 6 motozikleta edo bizikleta sartzeko tokia ere geratzen da.\nBisita turistikoak egiteko asmoz, bi igogailu panoramiko prestatu dira pasabideetara igotzeko. Igogailu bakoitza Zubiaren alde banatan dago, eta terrazen bidez sartzen da haietara.\nBizkaia Zubia munduan eraiki zen lehen transbordadorea izan zen. Hala ere, bere originaltasun teknologikoa ez datza soilik garapenean eta ontzi-aldaketako mekanismo bat (ontzitxoa, gurdia eta gurdibidea) abian jartzean, baizik eta baita bere burdinazko egitura ikusgarrian eta egitura hori finkatzeko altzairuzko kableak erabiltzean.\nBerrikuntza Bizkaia Zubian\n1995. urtean kontzesioaren kargu egin zen sozietateak argi eta garbi izan zuen hasieratik beharrezkoa zela kontzesioaren ustiapenean aldaketa esanguratsuak egitea, benetan zerbitzua ematen jarraitu ahal izan zezan eta monumentua kontserbatzen jarraitu ahal izateko.\nHasiera batean, berrikuntza teknologia hobetzera bideratu zen:\nAurretik zegoen ontzitxoa kendu eta beste bat jarri zen, teknikoki aurreratuagoa zegoena.\nOntziratzeko areto berritzaileak eraiki ziren, sistema automatikoak zituztenak.\nOrdainketa-sistemak bateratu ziren, langileak egoten ziren leihatilak kenduz eta auto-ordainketako sistemak ezarriz.\nInstalazio osoa automatizatu zen, kontrol-aretoaren bidez.\nMerkatura bideratuta, negozio-ildo berriak irekiz eta turismo-alderdiak sustatuz:\nOntziratze-aretoen goiko aldean terraza panoramikoak instalatu ziren.\nOroigarrien dendak eta komenientziako dendak ireki ziren.\nIgogailu panoramikoak jarri ziren dorreen zutabeetan, oinezkoentzako pasabidera sartu ahal izateko.\nJarduera osagarriak garatu ziren, hirugarrengoek publizitate-xedeekin eta xede-teknikoekin espazioak merkataritzarako erabiliz.\neraikuntzaren eta ondoko aldaketen kronologia\n1887. Alberto Palacioren eta Ferdinand Arnodinen ezkutuko hizketaldietan, ibilgailu mugikorra zuen bokale handietara egokitutako zubi eseki handi baten aurreproiektua egin zen.\n1887ko azaroaren 5a. Alberto Palaciok Bilbon eta Ferdinand Arnodinek Parisen asmakizun-patentearen banakako eskaerak aurkeztu zituzten aldi berean.\n1888ko otsailaren 20a. Bizkaia Zubiaren eraikuntza-proiektua aurkeztu zen.\n1890eko otsailaren 12a. Portugaleteren eta Getxoren artean zubia eraikitzeko lizentzia eman zen, Sustapen Ministerioko Obra Publikoen Saileko ingeniarien uzkurtasun teknikoak gainditu ondoren.\n1890eko apirilaren 7a. “Martín Alberto Palacio y Compañía” merkataritza-sozietatea eratu zen, Bizkaia Zubia eraikitzeko eta ustiatzeko.\n1890eko maiatzetik 1893ko uztailera. Bizkaia Zubia eraiki zen. Alberto Palacio obra-zuzendaria izan zen, eta Ferdinand Arnodin eraikitzailea. A. Brull ingeniariaren laguntza teknikoa izan zuten.\nLe Creusoten moldekatutako profilek osatzen dituzte zutabeak. Kable ordezkagarriak Firminy trefilategiko altzairu gozozkoak dira. Kable instalazioa Chateauneuf-sur-Loiren egin zen, Ferdinand Arnodinen lantegietan. Bizkaiko Labe Garaietako ijezkailuetako altzairu gozoz egindako habe batez, San Andresen gurutzeak dituenaz, dago osatuta taula, eta Zorrotza lantegietan, Bilbon, muntatu zuten. Habearen esekidura mistoa da, pendulu bertikalena eta abenka makurtuena. Orleanseko Herni Davidek ekoiztutako ur-punpadun bi zilindrotako lurrun-galdara bertikal batek hornitutako energiak mugituko ditu ontzitik tira egingo duten kableak. Sistema eragilea Getxoko aldeko bi dorreen artean zintzilikatutako etxola handi batean jartzea otu zitzaien bat-batean.\nKontuan izan behar da Alberto Palaciok hasieran pentsatu zuela mugimendua lortzeko aire konprimituaren bidez bere indarrez mugitzen zen gurdi bat jarri behar zuela (Mekarsky sistema).\n1894. Konpainia kezkatuta ageri zen, garaieran zegoen lurrun-galdararen eta galdarak funtzionatzeko zortasunen zailtasunengatik.\n1901. Motor elektriko bat instalatu zen galdararen ordez, galdara zegoen leku berean. Lehenago hornidura elektrikoa ez izateagatik jarri ezin izan zen igogailua instalatu zen 2. dorrean. Eskailera 1. dorrean jarri zen.\n1937ko ekainaren 16a. Ingeniari Militarren kidegoko kideek Bizkaia Zubiko kable parabolikoetako sehaskaren leherketa kontrolatua egin zuten Getxoko aldean, aldi baterako erabilezin uzteko, tropa etsaiek erabil ez zezaten, baina erabat suntsitu gabe.\n1939-1941. Bizkaia Zubia berreraiki zen. Proiektua José Juan Aracil ingeniariarena izan zen, obra-zuzendaritza Luis Alberto Ribeden esku geratu zen, eta eraikuntza, berriz, Sociedad Ibérica de Montajes sozietatearen eskuetan. Kable parabolikoak, taula, esekidura-sistema, gurditxoa, ontzitxoa eta Getxoko aldeko ainguratze-blokea ordezkatu ziren. Jatorrizko diseinutik aldentzen diren bi aldaketa garrantzitsu egin dira soilik, eta habean eta esekitze-sisteman egindakoak izan dira.\nPenduluen eta abenken bidezko esekitzea zubi esekien lehen belaunaldien garai enpiristaren ezaugarria zen. Zubi horietan, abenkek habedun zubietako jabaloien funtzio bera betetzen zuten. Baina bi elementuak aldi berean egoteak zehaztugabetasuna sortzen zuen, eta ezin zen bi esekitze-sistemen arteko kalkulua eta doikuntza egin. Zubia behin eta berriro hausteak eta mantentze-lanak egiteko zailtasunak eragin zuten esekitze-sistema ia osorik ordezkatzea, Brooklyneko zubia 1935. urtean berreraiki zenean bezala edo Roueneko zubi transbordadorean gertatu zen bezala.\nHala ere, Bizkaia Zubiko abenkak kentzeak zurruntasuna murrizten zuen eta, horren ondorioz, habearen inertzia handitzera derrigortzen zuen: jatorrizko proiektuan, habeak saiheska bi metro zituen, eta zubia berreraiki zenean, berriz, hiru metro. San Andresen gurutzeen antzinako metodoa ere aldatu egin zen, eta haren ordez Warren habe bat jarri zen, bigarren mailako esfortzu txikiagokoa izateko abantaila zuena.\nCompañia Anónima Basconiak egin zituen habe berria, gurditxoa eta ontzitxoa; Sociedad Franco Española de Cables sozietateak, aldiz, kableak egin zituen; penduluak eta Getxoko aldeko dorreen tontorra Sociedad Ibérica de Montajesen lana izan zen; eta Getxoko aldeko ainguraketa-bloke berria Erdaidek eta Barrenecheak egin zuten.\nMakina-etxe zaharra desmuntatu egin zen, eta berria, pixka bat txikiagoa zena, etxola handi batean jarri zen, Getxoko taularen muturraren gainean altuera handiagoa. Eguren konpainiak jarri zuen berriz motor elektrikoa, Bizkaia Zubian 1901. urtean erabiltzen hasia izan zena.\nHasiera batean, ontzitxoaren erdian zegoen zelatari-postu batetik gobernatu zen mugimendua.\n1941ko ekainaren 19a. Bizkaia Zubiaren zaharberritzea inauguratu zen.\n1945. Ontzitxoan zegoen gidatze-gela kendu zen. Getxoko aldean, taulan, zutabeen gainean, gela bat jarri zen, makina-etxolari atxikita, 2. dorrearen ondoan.\n1964ko apirilaren 14a. Ontzitxoaren ordez irizpide eta teknika aeronautikoen arabera Puntalesen eraikitako unitate berri bat jarri zen. Itsasoaren korrosioa jasaten zuten materialez egin zen.\n1991ko martxoaren 15a. Argiztapen-sistema bat instalatu zen gaueko ikuskizunetarako, 900 argi-puntu baino gehiago zituena.\n1995eko abendua. Etorkizunean ustiatuko zuen enpresak Bizkaia Zubiaren egituren eta mekanismoen egoerari buruzko txosten orokor bat egin zuen.\n1996. Obra geroraezinen programa bat egin zen, suntsitzeko arriskua zuten elementu osagarriak kentzeko, errefortzuak kentzeko eta presazko konponketak egiteko, eta konponketa orokor hauek egiteko beharrezko elementu osagarriak sortzeko:\nAldamio mugikor zaharra kentzea.\nTentsioaren orekatzea ontzitxoaren kableetan.\nBurdinurtuzko txirriken ordez polietilenozkoak jartzea.\nGurdiaren gurpilak polietilenozkoak jartzeko saiakuntza egitea.\nGurdibideetako habe ugari konpontzea.\nGurdi osagarri (aldamio) motordun bat eraikitzea.\nDorretako eskailerak berriz jartzea.\nLantegia berritzea, tornua eta beste makina batzuk erostea.\nLehen mailako eta bigarren mailako egitura konpontzea leku askotan.\nTentsioaren egoera murrizteko xedez azterlanak egitea.\nPortugaleten ainguratze-blokea zaharberritzea.\n1997. Obra hauek egin ziren:\nBigarren aldamio gurpildun bat eraikitzea.\nKableak konpontzeko gurdi igokari bat eraikitzea.\nElementu mugatuengatiko egiturazko analisi bat kontratatzea.\nKableak sendotzeko sistema bat diseinatzea eta frogatzea.\nXafladun gurdibide berri mota bat diseinatzea.\nGurdibideetako 106 habe sendotzea.\nGurdibide jarraitu soldatu bat instalatzea.\n1.050 islatzaile eta 29.000 kilogramo kable eta paramentu elektriko kentzea.\nZubi osoa pintatzea.\n29 kokagunetan kableak sendotzea.\n1998-1999. Obra hauek egin ziren:\nBeheko solairuan departamentuak jartzea.\nTxartelak saltzen dituzten makinak.\nAldamio bat eta osagarriak eraikitzea.\nOntziratzeko areto berriak.\nMakina saltzaileak eta ezeztatzaileak.\nDorrean eskailera berriak jartzea.\n2000. Obra hauek egin ziren:\nGoiko erpinetan kableak konpontzea.\nZati bat berriz pintatzea.\nEgiturazko konponketa txikiak.\nBi kable sendotzea.\nTaularen azpiko egitura zaharberritzea.\n2001. Argiztapen arin berri bat instalatu zen.\n2002. Kargak bermatzeko irizpideak zuzendu ziren, eta marruskaduraren aurkako gurpilen saiakuntzak egin ziren.\n2003. Apurtuta zeuden kordoi batzuk konpondu ziren, eta Creditrans txartela erabiltzeko aukera ezarri zen.


‘Zestoan uste baino gehiago’ gida aurkeztu dute. Noticias de Gipuzkoa\n‘Zestoan uste baino gehiago’ gida aurkeztu dute\nZestoan Merkataritza Elkarteak kaleratutako gida berriak herriko 60 establezimendu baino gehiago biltzen ditu\nZestoa- Zestoan Merkatari eta Ostalarien elkarteak bultzatuta, eta Zestoako Udalaren eta Eusko Jaurlaritzaren laguntzarekin, herriko merkataritza eta ostalaritza gida aurkeztu zuten joan den ostiralean Zestoako udaletxean, eta Zestoan uste baino gehiago leloa duen bilduma horretan herriko 60 establezimentu baino gehiagoren informazioa aurki daiteke.\nLiburuxkaren diseinu eta koordinazio lanak Vicente Davila zestoarrak egin ditu eta 5.000 ale kaleratu dituzte guztira, herriko ostatu eta dendetan banatzeko.\nHerriguneko establezimenduez gain, Aizarna, Arroa Behea eta Iraetako zenbait leku ere badaude.\nJosetxo Mendizabalek, Zestoako alkateak, aurkezpenean adierazi zuenez, “herritarrentzat zein bisitarientzat oso erabilgarria izango da Zestoan uste baino gehiago dagoelako”.\nTuristei zuzendutaGida egin duen Vicente Davila zestoarrak (gida turistikoa eta disenatzaile grafikoa da), bere aldetik, liburuxka “batez ere, turistei zuzenduta” dagoela nabarmendu zuen eta gida honako zatitan banatuta dagoela azaldu zuen: janariak eta Euskal Herriko produktuak, etxerako apaingarriak, opariak, moda produktuak eta osagarriak, osasuna, estetika eta zain-tza pertsonalerako zerbitzuak, ostatuak, jatetxeak eta tabernak. Gainera, Zestoan pintxoz pintxo izeneko atal bat dago, Zestoako herri guneko tabernetan dastatu daitezkeen pintxo bereziak proposatuz.\nAmaitzeko, Siadeco ikerketa elkarteko Juanjo Allurrek azpimarratu zuen herritar askorentzat “sorpresa” izango dela 60 establezimendu baino gehiagoren informazioa jaso-tzea. “Kopuru garrantzitsua da Zestoa bezalako herri batentzat. Ahalegin handia egin da Zestoako negozioen informaziorik osatuena eskaintzeko eta esan beharra dago oso modu txukunean aurkeztuta daudela guztiak”. - A.R.


Aldaketak, gai organikoen eta hondakin berdeen kudeaketan, landa-eremuan | Mancomunidad de la Comarca de Pamplona\nAldaketak, gai organikoen eta hondakin berdeen kudeaketan, landa-eremuan\nIM ‘2030ean, karbonoari dagokionez, neutroa’ izateko estrategia energetikoan sartzen dira ekintzak\nIruñerriko Mankomunitateak gaur goizean iragarri ditu landa-eremuko herrietan, 200 biztanletik beherakoetan, sortutako gai organikoen eta hondakin berdeen kudeaketan egin behar dituen aldaketak.\nIragarri dituen bi aldaketak hurrengo hilabeteetan gauzatuko dira, eta 212 biztanleguneri eragingo diete, guztira 13.414 biztanle hartuz. Zehazki, aldaketa horiek izango dira etxeko eta auzoko konpostajea hedatzea, eta herri horietan hondakin berdeetarako edukiontziak kentzea. Bi ekintza horiek ahalbidetuko dute hondakin horiek garraiatu behar izatea ekiditea, eta, hortaz, horrek ekarriko du energia aurreztea, CO2 gasen isurpenak gutxitzea eta in situ edo bertan aprobetxatzea bai konposta bai hondakin berdeak, baratzeetan eta berdeguneetan. Era berean, kudeaketa horrek aukerak eskainiko dizkie herritarrei sortzen diren frakzio guztiak bereizteko, sortzen diren gai organikoen %100 tratatzeko azken helburua izanda.\nAldaketak iragartzeko ekitaldia Taxoareko auzoko konpostajerako gunean egin da, eta bertan izan dira IMko lehendakaria, David Campión, Aranguren Ibarreko Udaleko zinegotzia, Tere Ramos, eta Taxoareko Kontzejuko lehendakaria, Miguel Fernández.\nLanda-eremuan, gai organikoen kudeaketa osorik jatorrian konposta egitearen bidez egin beharko da. 2006. urteaz geroztik, etxeko eta auzoko konpostajea egitea sustatzen ari da Iruñerriko Mankomunitatea, materialak emanez, aholkularitza eta etxean konposta egin ahal izateko beharrezkoa den prestakuntza. Izan ere, jardunbide hau onuragarria da ingurumenerako, hondakinak lekualdatzea ekiditen baitu, baina baita landa-arloko herritarrentzat ere, egindako konposta erabiltzean baratzeen eta lorategien emankortasuna hobetzea ekartzen baitu.\nEtxean konposta egiteko sisteman parte hartzen ez duten etxebizitzek konpost-ontzi bat eskatu ahal izango diote Mankomunitateari. Eta etxeko konpostajean parte hartu ezin duen etxebizitzaren bat duten udalerrietan, herriko gainerako edukiontzien ondoan, denek erabiltzeko konpost-ontzi bat kokatuko da, eta hartara bota beharko dituzte bereiz bildutako hondakin organikoak. Hala, udalerri horietan bizi diren pertsona guztiek edukiko dute gai organikoak bereiz biltzeko eta tratatzeko konponbide bat.\nHondakin berdeak metatzeko eta birrintzeko guneak\nInauste-lanetako, baratzeko eta lorategiko hondakinetarako, orain arte udalerri askok hondakin berdeetarako edukiontziak zituzten, eta IMk aldian behin husten zuen edukiontzi horien edukia. Hurrengo hilabeteetan, edukiontzi horiek kendu egingo dira eta, haien ordez, hondakin berdeak metatzeko eta birrintzeko guneak sortuko dira. Inauste-hondakinak etxean kudeatu ezin dituzten pertsonek gune horietara eraman ahal izango dituzte. Gero, Mankomunitateko langileak haietara joango dira, birrintze-lanak egiteko. Material birrindua herritarren eskura geldituko da, etxeko konpost-ontzietan, auzokoetan edo herriko berdeguneetan erabiltzeko.\nEdonola ere, Mankomunitateari eskatu ahal izango zaio inauste-lanetako eta lorezaintzako hondakinak behin-behineko edukiontzian biltzeko zerbitzua, eta zerbitzu horrek 100 euroko kostua izango du bidaia bakoitzeko (gehi BEZa).\nIMk informazio-gutunak bidali ditu ukitutako udalerri guztietara eta bai, beharrezkoa den kasuetan, hondakin berdeak metatzeko eta birrintzeko guneak kokatzeko leku aproposenak erabakitzeko eskatzeko ere. Laster, Mankomunitateko langile teknikoak udal bakoitzarekin harremanetan jarriko dira, neurri hauekin lotutako xehetasun guztiak zehazteko.\nNabarmendu behar da gai organikoei eta konpostari gero eta balio handiagoa emango zaiela, ez bakarrik ingurumen-gaiengatik, baizik eta bai ekonomikoengatik ere. Adierazle on bat ongarri kimikoetan dago, haien prezioa bikoiztu egin baita urte bakar batean, energia fosilen iturrien mendekoak izatean. Hori dela-eta, landa-arloko herrietan izan behar dute ekonomia zirkularrak duen garrantziaren jakitunago.\nNeutraltasuna, karbonoari dagokionez, 2030ean\nIragarri diren bi ekintza horiek 2030ean, karbonoari dagokionez, IMk erakunde neutroa izatea lortzeko daukan estrategia energetikoaren barnean daude. Helburuak, zehazki, landa-eremuan hondakinak lekualdatzetik eratorritako CO2 isurpenak murriztea eta sortutako hondakin organikoen %100aren autokonpostajea lortzea dira, %85eko partaidetzarekin.\nGogora ekarri behar da duela urte bat, 2021eko otsailean, IMk ‘Klima Aldaketarako eta Energiarako Estrategia’ onartu zuela. Estrategia horrek 2030ean, karbonoari dagokionez, neutraltasuna lortzearen alde egiten du, Europako helburua lortzean 20 urtez aurreratuta.\nMankomunitateak eta bera kudeatzeko SCPSA sozietateak hainbat ekimen jarri dituzte martxan, karbono-aztarna murrizteko. Haien artean, garrantzitsuenak dira hondakinen arloko ekintzak, hondakinetako gai organikoak 5. edukiontziaren eta etxeko eta auzoko konpostajearen bidez bereiz biltzea, eta bai hondakinak tratatzeko Iruñerriko ingurumen-zentro berriaren proiektua ere.


Goiz gorabeheratsua eta gero, garbi daude errepideak atzera ere - Debagoiena - Goiena.eus\nGoiz gorabeheratsua eta gero, garbi daude errepideak atzera ere\nJon Berezibar 2014-01-30 12:49\nLarrialdiei Aurregiteko eta Meteorologiako Zuzendaritzak abisu horia ezarri du barnealdean elurragatik, gaur egun osorako. Iragarpenaren arabera, baina, goizeko orduak izango dira konplikatuenak: elur-kota 700 metro inguruan egon da goizaldean, 800-900 metrora igo da eguerdi partean eta 1000 metrora gauean. Goizean zehar, tarte batean, itxita egon da Kurtzeta, zabalik dago berriz, baina arreta berezia eskatzen da. Elurra ari du bertan eta baita Arantzazun, Elosuan, Kanpazarren, Arlabanen eta Deskargan ere.\nGoizeko elurra Arabako errepideetan izan da arazo iturri, batez ere. Kurtzeta itxita egon da tarte batean, esaterako: 09:00ak aldera mendate gainera iritsi aurreko azken bihurgunean ateratako goiko argazkiak erakusten duen moduan, elurrak erabat hartu du errepidea; zuhaitzen atzeko aldean, gurutzatuta geratu da autobus bat –irudian ondo ikusi ezin badaiteke ere– eta geldirik egon da, ondorioz, kamioia ere. 10:15erako ireki dute berriz mendatea, eta kateak edo neguko erruberak ezinbestekoak izan dira bertatik igarotzeko; uneotan, baina, ez da halakorik behar. Hori bai, elurra ari du eta arreta berezia eskatzen da, baita Kanpazarren, Elosuan, Arlabanen, Deskargan eta Arantzazun ere.


Sarrionandiaren literatura, aztergai Bartzelonan | Etxepare Euskal Institutua\nSarrionandiaren literatura, aztergai Bartzelonan\nJoseba Sarrionandia euskal idazlearen literatura lana ezagutu eta landuko dute aste honetan Bartzelonan, Bartzelonako Unibertsitateko (UB) Euskara Sailak antolatuta dituen jardunaldietan.\nMaiatzaren 2an, goizez, UBko ikasle guztiei irekia egongo den lehen hitzaldia egingo da unibertsitateko Filologia Fakultatean, Andrea Sanz Zarandonaren eskutik. Euskal Ikasketak burutzen ari diren ikasleek Euskal Literatura ikasgaia dute bigarren seihileko honetan, eta tailer honek, besteak beste, Sarrionandiaren lanak zuzenean aztertzeko aukera emango die. Dena den, unibertsitateko komunitate osoari irekia da ekitaldia eta edozein jakintza arlotako ikasle zein irakasleek har dezakete parte, hala euskal ikasketek duten presentzia handitu eta halako iniziatibei esker sor daitezkeen elkarlan dinamikak ere bultzatu ahal izateko.\nArratsaldean Euskal Etxera mugituko da ekimena. Goizeko eduki ia berarekin, publiko orokorrago bati eskainia izango da hitzaldia kasu honetan. Aipatu beharrekoa da ekintza hau Euskal Etxeak apirilaren 23tik maiatzaren 8ra bitartean abian duen Euskal Literaturaren inguruko zikloaren, Literaldiaren, baitan kokatzen dela.\nAzkenik, maiatzaren 3an, Unibertsitateko eta Euskal Etxeko hitzaldietan parte hartu dutenek hirugarren saioan bat egingo dute; hala eta guztiz ere, lehen hitzaldira joan ezin izan dutenek ere badute azkenekora agertzeko aukera, tresna eta ezaugarri literario nagusiak aipatuko direlako. Azken saio horretan poesia landu eta publikoarekin batera, hitzaldian emandako edukiez baliatuta testuak aztertzea proposatuko da.\nTailerraren edukiei dagokionez, helburua Sarrionandiaren testuetan ageri diren ezaugarri ezberdin batzuk lantzea dela adierazi du Aritz Galarraga UB eta UABeko irakurleak: “Lengoaiaren inguruko gogoeta da bere obra zeharkatzen duen ardatz garrantzitsuenetako bat. Hitzen ahalaren gaineko zalantza eta, aldi berean, idaztekoaren beharraren arteko tentsioa. Forma desberdin pean adierazten ditu Sarrionandiak bere sorkuntza lanetan. Ardatz horretatik abiatuz, autore honen poesia eta prosa lanak zeharkatzen dituzten ezaugarri batzuk aipatuko dira, hots, erbestea, metafora eta sinboloen erabilpena, ironia eta irakurle aktibo edo interpretatzailearen bilaketa, besteak beste”.


Zaiki bizidunak irune-2\n2 a taldea\nby Izaskun Jorajuria\nZAIKI BIZIDUNAK 2.\nIZAKI BIZIDUNEN SAILKAPENA IZAKI BIZIDUNAK LANDAREAK ANIMALIAK ZUHAITZAK ZUHAIXKAK BELARRAK ORNODUNAK ORNOGABEAK 3.\n

Animali ornodunak hezurrak dituzte, pertxonak bezala.

ORNODUNAK 4.\nORNODUNEN SAILKAPENA ORNODUNAK UGAZTUNAK HEGAZTIAK NARRAZTIAK ARRAINAK ANFIBIOAK 5.\n

Ugaztunak zabelatik jaiotzen dira.

UGAZTUNAK 6.\n

Hegaztiak lumak dituzte.

Arrautzak ipintzen dute.

HEGAZTIAK 7.\n

BIRIKEN bidez arnasten dute.

EZKATAK dituzte.

OBIPAROAK dira eta ez dute kumerik zaintzen.

NARRAZTIAK 8.\nARRAINAK

Arrainak URETAN bizi dira, ZAKATZEN bidez arnasten dute, EZKATAK dituzte eta HEGATSEN bitartez joaten dira, OBIPAROAK dira eta ez dituzte umeak zaintzen.

\n

JAIOTZEN URETAN bizi dira eta ZAKATZEN bidez arnaste dute.

HELDUAK direnean, LURREAN bizi daitezke eta BIRIKETATIK arnasten dute.

OBIPAROAK dira eta ez dituzte kumeak zaintzen.

ANFIBIOAK 10.\n

ORNOGABEAK EZ DITUZTE HEZURRIK.

ORNOGABEAK 11.\nORNOGABEEN SAILKAPENA ornogabeak anelidoak aracnidoak insektuak krustazeoak 12.\n

Ankarik gabekoak.

Obiparoak dira.

Gorputza eraztunez osatuta.

Odol hotza dute.

ANELIDOAK 13.\n

Lau hanka pare dituzte.

Obiparoak dira

Azala zertxobait gogortuta.

Odol hotza dute.

Araknidoak 14.\n

Sei hanka dituzte.

Artikulatuak dira.

Bi antena dute.

Batzuk hegoak dituzte, beste batzuk ez.

insektuak 15.\nMOLUSKOAK

Mintz mehea gorputza inguratua dute.

Batzuk maskorra dute.

\nAMAIERA

AUTOREAK : IRUNE ETA IRATI.

CEP. TXOMIN ARESTI

\nAltagracia Magdalena Jimenez Diaz Platica